
Aki méltóságos asszony is 
lehetne 


A felszabadulás utájfci első években 
egy lakatost, régi szervezett munkást ki¬ 
neveztek a minisztériumba főosztály- 
vezetőnek. Bár akkoriban sok munkás¬ 
káder került különböző vezető pontok¬ 
ra - ám e munkások régi környezetében 
az ilyen eset, sokak öröme mellett, a 
szenzáció erejével is hatott. 

Az említett újdonsült vezető például 
olyan bérházban lakott, ahol munkás- és 
kispolgári családok egyaránt éltek. A 
szomszéd munkásasszonyok persze ha-i 
mar tudomást szereztek a nagy esemény¬ 
ről, s néhányan egyszerre állítottak be 
Marihoz, a lakatos feleségéhez gratu¬ 
lálni. 

- Látod, Mari, mit meg nem élünk! 
- mondták egyikük. - Azelőtt bizony egy 
proliból nem lehetett miniszteri em¬ 
ber . . . 

Ekkor belépett közvetlen szomszédjuk, 
az úrhatnámkodásáról ismert kispolgári 
asszony, aki úgy érezte, hogy most néki 
is illő a szerencsekivánataát kifejezni. 
Negédeskedő hangon mindjárt meg is 
szólalt: 

- Ó, micsoda karrier. . . Milyen sze¬ 
rencsés emberek maguk ... De azért 
valamiben mégis peches, kedves főosz- 
tályvezetőné . . . 

- Miben? - csodálkozott a lakatos 
asszonya és a többiek is. 

- Hát nézze, kedves Mária: sajnál¬ 
hatja, hogy most demokrácia van, mert 
különben méltóságos asszony is lehetne . . . 

Egy találka előzménye 

Az orvos-egyetemen egy fiatal adjunk¬ 
tus csinos medikát vizsgáztatott, aki azon¬ 
ban nem nagyon jeleskedett. Diákbálon az 
adjunktus már táncolt a lánnyal, és most 
biztatócin nézett rá. Látszott rajta: sze¬ 
retné, ha vizsgája sikerülne. A medika 
azonban izgult, és nyögdécselt. Végül az 
adjunktus, mintha másra akarná terelni 
figyelmét - megkérdezte: 

- Kollegina, lehetséges lenne, hogy 
máskor is találkozzunk?! . . . 

A bájos medika férfi-közeledésre, ta¬ 
lálkára gondolt. S bár a lelkiállapota 
nem volt erre hangolva - e kezdemé¬ 
nyezés mintha feloldotta volna feszült¬ 
ségét, és halkan elrebegte: 

- Esetleg, igen .. . 

Az adjunktus erre udvariasan vissza¬ 
adta indexét, és szelíden megjegyezte: 

- Hát akkor, kedves kisasszony, a pót¬ 
vizsgán találkozunk ... 

Az új anyagbeszerző kérdése 

Új munkatársat kapott az egyik villa¬ 
mossági gyár anyagbeszerzője. Az illetéke¬ 
sek aztán hamar meggyőződhettek szak¬ 
értelméről. Az egyik üzemrész ugyanis 
az elektromotorok fontos és közismert 
alkatrészéből, a szénkefékből száz dara¬ 
bot igényelt. Erre az új ember a rende¬ 
lőknek visszaküldte az igénylőlapot ezzel 
a ráfirkantott kérdéssel: „Minek kell a 
szenet kefélni?" 


A humorista halhatatlansága 



- Gondoltam, hogy jössz, Béla, mert látom, hogy az írók között emlegetnek 
téged.., 







(Szenes Imre gyűjtése) 


Kaján Tibor rajza 

Fogai épek, szemei kékek, és úgy 
dorombol, mint egy cica. Ami termé¬ 
szetes is, mert ez nem hasonlat, ha¬ 
nem tény. Cimbi cicái beosztásban él 
szerény háztartásomban, mert cica 
a javából: sziámi. 


Kora egyéves, de az esze több, 
mint sok húszéves jampié. A tisztes¬ 
séget, tisztaságot is jobban tudja, 
mint azok, mert a jampik modora 
nem mindig szobatiszta. Cimbi nem 
nyávog argóban, mint a jampik a 
Wurlitzer mellett. Hűsége, ragasz¬ 
kodása, tisztelettudása is többet ér. 



Egyszer egy évben 



Vasvári Anna rajza 


HsvVfti 


- Mi történt? Te nem szoktál kimaradni I 

- Ünnepeltük a Nőnapot:: i 


mint azoké. Bizonyos, hogy Cimbike 
nem „ürgének” és „póknak” nevez 
magában, és feleségemre se úgy gon- 
■ dől, hogy az „öreglány”. 

Persze ezzel nem azt akarom mon- 
; dani, hogy érdemesebb egy sziámi 
cicát tartani a családban, mint egy 
pesti jampit, csak azt, hogy az előbbi 
a könnyebb. 

Én például Cimbikével jobban el 
I tudok beszélgetni, mint egy jampi- 
I val. Sokkal intelligensebben hallgat, 
I és sokkal értelmesebb miau-val vála- 
1 szol, mint a koravén jampi, aki néha 
I már a csaut is mamunak mondja. 




Mégis attól tartok, hogy ebben a 
kis írásban — amelyért a kutyatulaj¬ 
donosok tán megmarnak — csak hal¬ 
vány képet tudtam adni arról, hogy 
„ki” is az a Cimbike. Nagyobb író¬ 
nak kellene lennem, hogy legalább 
vázolhassam azt a sok bájt, kedves¬ 
séget, okosságot, ami benne van. Én 
például már mindig azt várom, hogy 
mikor szólal meg. Ezért aggaszt, ha 
feleségem annyira becézi Cimbikét, 
hogy gügyögve társalog vele. Ma is 
ezekkel a szavakkal szervírozta Cim¬ 
bike kedvenc ételét, a bablevest: 

— Mit kap az én tisz cutojfalatom? 


Idegesen szóltam rá nejemre: 

— Ne gügyögj neki, mert majd 
még selypitve fog beszélni. 


■EL-E 


Gyors kiszolgálás 

Mészáros András rajza 



Javaslat csúcsforgalmi időkre 



Háry János legújabb kalandja 


= Vettem egy uj magyar regényt, és egyszerűen nem tud¬ 
tam letenni I 

















































































































Felfedezések kora 


A Képes Sport riportere bizakodva 
állapítja meg a kairói mérkőzés tapasz¬ 
talatait eíémezve: „Vasco da Gama után 
újra felfedezhetjük a Dél-Amerikába vivő 
utat/' így azonban sohasem fogunk el¬ 
jutni Chilébe, mivelhogy Vasco da Gama 
Indiába hajózott annak idején, Afrika 
partjainak a megkerülésével. Azt a sport¬ 
társat, aki Amerikát felfedezte, Kolum- 
bus Kristófnak hívták. 


Érdekes szerepcsere 

A Pesti Műsor színlapja szerint Opera¬ 
házunk Aida előadásában a király szere¬ 
pét Takács Paula, Aida szerepét pedig 
Molnár Miklós fogja énekelni. Kár, hogy 
Verdi mester már nem vehet részt az új 
felfogású előadáson. 

Megölték Rózsa Sándort! 

Szokoly Endre most megjelent „ ... és 
Gömbös Gyula a kapitány" című könyvé¬ 
ben találtunk a meglepő hírre: „ ... Igaz, 
az öreg Ráday felköttette Rózsa Sán¬ 
dort ..." Igaz? Nem igaz. Rózsa Sándor 
a szamosújvári börtönben halt meg 1878- 
ban, 65 éves korában ... 

Fő a jó példa 

Az Ország Világ tudósítása szerint a 
Tautenburgban levő optikai művekben 
olyan távcsövet készitettek, mellyel ezer 
kilométer távolságból egy gyertya láng¬ 
ját is le lehet fényképezni. Hogy a távol¬ 
ságot jobban érzékeltesse a cikk, hozzá¬ 
fűzi: „Olyan ez, mintha valaki Tokióban 
rágyújtana egy cigarettára, s mi ezt Tau- 
tenburgból lefényképeznénk/' 

Miután Japán hozzávetőlegesen tízezer 
kilométerre fekszik Németországtól, a 
példát kissé túlzottnak tekinthetjük. 

Geológiai ritkaság 

Az Esti Hírlap érdekes hírt Közöl a 
messzi Kazahsztánból: „Fél kilométer 
vastagságú acélréteg"-et találtak a szűz¬ 
földi határterületen. Acél a természetben 
kizárólag akkor fordulhat elő, ha valaki 
előre megfontolt szándékkal elásta azt. 
Alapos gyanúnk van arra, hogy azt 
higgyük: vasércre bukkantak a geológu¬ 
sok Kazahsztánban! 

Dr. Árgus 

furcsa dolgok 

BAKTÉRIUMMENTES BANKJEGYEK 

Régi egészségügyi panasz, hogy a pénz, 
még a becsületesen szerzett pénz is, 
nagyon piszkos, telve van baktériumok¬ 
kal, és terjeszti a betegségeket. Most 
Párizsból jelentik, hogy az új francia 
bankjegyeket különleges baktériummen¬ 
tes papírra nyomják, sőt a papír bakté¬ 
riumölő tulajdonságánál fogva később is 
steril marad. A Francia Bank szerint ez 
a világ első steril bankjegye. A titkot 
nem hozták nyilvánosságra, csak annyit 
árultak el, hogy 18 hónapi kísérletezés 
után állították elő a papírt egy dél-fran- 
ciaországi papírgyárban. 

Pénzügyi körökben azt szeretnék, ha 
az új bankjegy nemcsak az infekció, ha¬ 
nem az infláció ellen is védelmet nyúj¬ 
tana. 


Az élet megy tovább... 

Erdei Sándor rajza 

A mesterdetektív már 
tudta, ki a gyilkos, ki 
ölte meg Z. F. G.-t, azon 
az éjszakán, a Sípláda 
utcai villában, tizenegy 
és tizenkettő között. 

— Annamária, kérem 
— mondta a titkárnőjé¬ 
nek, aki titokban szerel¬ 
mes volt markáns arcú, 
széles vállú, őszülő ha- 
lántékú főnökébe — hol¬ 
nap délután hat órakor 
megmondom, ki ölte 
meg Z. F. G.-t. Legyen 
szíves, hívja meg ugyan¬ 
azokat, akik akkor je¬ 
len voltak, amikor a 
bűntény történt A tett 
színhelyén akarok rá¬ 
mutatni a gyilkosra ... 
Hívja meg Kis Pétert, 
Kis Péternét, Nagy Pált, 
Misinger Hédit, a meny¬ 
asszonyát, dr. Kovács 
Jánost, Varga Ottót, 
Varga Lászlót és öz¬ 
vegy Pattantyús Dezső- 
nét. Holnap délután hat¬ 
ra ... 

— Azonnal értesítem 
őket — felelte Annamá¬ 
ria, s feszesebbre húzta 
magán tűzpiros pulóve¬ 
rét. De a mesterdetek¬ 
tív nem vette észre: gon¬ 
dolataiba merült. Maga 
előtt látta a villa barokk¬ 
ebédlőjét, az izgatott, tü¬ 
relmetlen, kíváncsi meg¬ 
hívottakat. Pontosan hat 
órakor fel fog állni, és 
röviden elmondja, mi¬ 
kor és hol csúszott be 
hiba a ravasz tettes szá¬ 
mításaiba, mi volt az a 
narancshéj, amelyen el¬ 
csúszott, aztán ünnepé¬ 
lyesen rá fog mutatni a 
gyilkosra. Mert egyikük 
gyilkolt. Egy a nyolc kö¬ 
zül. 



2 . 

Másnap délelőtt An¬ 
namária, a titkárnő, be¬ 
jelentette a főnökének: 

— Mindenkit értesítet¬ 
tem. Megmondtam, hogy 
ön holnap hat órakor, 
a tett színhelyén rá fog 
mutatni a gyilkosra. Saj¬ 
nos, ez az időpont nem 
feíel meg senkinek sem. 
Kis Péternek az óvodá¬ 
ba kell mennie a gyere¬ 
kekért, a felesége túl¬ 
órázik, Nagy Pál influen¬ 


zás, Misinger Hédi, a 
menyasszonya szintén... 

— Hát akkor mikor 
tartsuk meg? — szakí¬ 
totta félbe a detektív, 

Annamária feszesebbre 
húzta magán türkizzöld 
pulóverét, és így felelt: 

— Kisék arra kérik, 
holnapután hat órakor 
mutasson rá a gyilkosra, 
de ez az időpont nem fe¬ 
lel meg Vargáéknak, 
mert akkor színházje¬ 
gyük van. Nagy Pálnak 
megfelelne a szombat, 
özvegy Pattantyús De- 
zsőnének a hétfő reggel 
hét és nyolc között... 

A mesterdetektív el¬ 
veszítette hidegvéréi. 

— Felháborító! Nyolc 
embert sem lehet össze¬ 
hívni! Na jó, rendben 
van! Egy nappal elha¬ 
lasztjuk a leleplezést, 
de holnapután tizen¬ 
nyolc órakor rá fogok 
mutatni a gyilkosra. Ké¬ 
rem, Annamária, küld¬ 
jön mindenkinek meg¬ 
hívót. 

— Igenis — bólintott 
a titkárnő, feszesebbre 
húzva magán türkizzöld 
pulóverét. 

Miután a titkárnő elr 
távozott, a mesterdetek¬ 
tív visszaült az íróasz¬ 
tala mögé, és újra el¬ 
képzelte magának a nagy 
pillanatot: a gyilkos le¬ 
leplezését. A nyolc ven¬ 
déget félkör alakban ül¬ 
teti le a szobában. Csak 
egy kis lámpát gyújt 
meg, aztán ... 

— Főnök úr — szólt 
be. Annamária az ajtón 
—, ne írjam azt, hogy le¬ 
leplezés után tánc?! 

3 . 

Egy nappal az össze¬ 
jövetel előtt megszólalt 
a telefon a mesterdetek¬ 
tív íróasztalán. 

— Jó napot kívánok — 
mondta egy vidám férfi¬ 
hang —, itt Varga Ottó. 
Bocsánatot kérek a za¬ 
varásért, (de lenne egy 
javaslatom a holnapi le¬ 
leplezést illetőleg. Arra 
gondoltam: miért tarír 
juk mi a leleplezést ab¬ 
ban az ódon, dohos vil¬ 
lában, és pont ott, ahol... 
Brrr!... Nem lenne jobb, 
ha valami hangulatos 
helyen, mondjuk a „Vi¬ 
dám Menyecskédben 
gyűlnénk össze, kedé¬ 
lyesen, fehér asztal mel¬ 
lett? Mégiscsak más 
lenne, nem? 


— Mit képzel?! — ki¬ 
áltotta a mesterdetektív, 
és a homlokán kidagad¬ 
tak az erek. — Szó sem 
lehet róla! 

— Jó, jó, brúder, azért 
nem kell heveskedni — 
felelte Varga sértődöt¬ 
ten. — Jó szándék veze¬ 
tett: szerettem volna, ha 
ez a nyolc ember jobban 
összerázódik, összeme¬ 
legedik ... De ha nem, 



4 . 

A Sípláda utcai vil¬ 
lában hat órakor még 
egy lélek sem volt. 

— Mára hirdettük a 
leleplezést, nem? — kér¬ 
dezte a mesterdetektív 
izgatottan a titkárnőjé¬ 
től. 

— Ma hat órára — fe¬ 
lelte Annamária, és fe¬ 
szesebbre húzta magán 
éj fekete pulóverét. 

Negyedhét után egy 
idős házaspár totyogott^ 
be az ajtón három kis¬ 
gyerekkel és egy szeplős, 
nyurga kamaszfiú, hóna 
alatt egy futball-labdá¬ 
val. 

— Maguk kicsodák? 
— horkant fel a detek¬ 
tív. — És hogy kerültek 
ide? 

— Kisék adták a meg¬ 
hívót — petyegte az öreg 
nénike —, azt mondták, 
nagyon érdekes előadás 
lesz itten ... 

—- Én Hédikétől kap¬ 
tam — mondta a futball- 
labdás fiú. — Puszit 
ígért, ha elmegyek he¬ 
lyette ... 

A mesterdetektív kese¬ 
rűen felkacagott: 

— Hát érdemes volt 
annyit nyomozni, speku¬ 
lálni? — aztán hozzá¬ 
tette: — De most már 
akkor sem mondom meg, 
ki a gyilkos, ha térden- 
állva, összetett kézzel kö¬ 
nyörögnek előttem. 

S állta a szavát. 


Mikes György 



Anna Lechicka: 



Malinowska asszony éberen őrkö¬ 
dik férje minden mozdulata felett, 
összeszorítja fogait, nem eszik, nem 
iszik — ügyel. 

— Nem ihatom — mondja — egy 
kortyot sem. A férjem, Bonifacy t már 
a második pohár után elnyeli a szó¬ 
tagokat, a harmadik után hülyesége¬ 
ket mond, az ötödik után pedig fél- 
rebeszél. Különösen a harmadik és 
az ötödik pohár között kell nagyon 
figyelnem. 

Malinowska soha sem nevet a tár¬ 
saságban. 

— Nincs időm elmélyedni a viccek¬ 
ben — mondja —, még kevésbé van 
időm a nevetésre. Bonifacy túl han¬ 
gosan reagál a negatív politikai vic¬ 
cekre, ilyenkor meg kell rúgni a lá¬ 
bát. Nagyon szeret vihogni a disznó - 
Ságokon, ilyen esetekben a mindig 
kéznél lévő kalaptűvel kell megszúr¬ 
ni. Imád régi vicceket mesélni, ilyen¬ 
kor asztmatikus rohamot szimulálok. 
Mindez végtelenül kimerít, de mit 
csináljak, ügyelek, őrködöm, dolgo¬ 
zom , és mindezt a színfalak mögött, 
köszönet nélkül. 

Malinowska asszony soha nem 
eszik a társaságban. 

— Egy falat sem megy le a torko¬ 
mon — mondja. — Bonifacy a leves¬ 
nél csettintget, a főzeléknél csám¬ 
csog és a deszertnél csettintget, vi¬ 
gyáznom kell rá minden nyelésnél. 
Rendszerint mélyen a szemébe né¬ 
zek, és a cipellőm csücskével a boká¬ 
jába rúgok, vagy kinyitom a púder¬ 
tartót, és észrevétlenül púdert szórok 
a tányérjába, néha pedig a kardigá¬ 
nom alá rejtett fúróval belefúrok a 
térdébe. 

— A férjemet — mondja Mali¬ 
nowska — nem csupán a tomboló 
érzelmek áradata jellemzi, de egy¬ 
ben elkényeztetett gyermek is, akiről 
mindek pillanatban gondoskodni, 
akit mindentől óvni kell. Hát én 
gondját viselem. Nap nap után báj¬ 
italt készítek számára, törődöm vele , 
az át nem gondolt szavait visszagyö¬ 
möszölöm a szájába, felesleges moz¬ 
dulatait szemöldököm egyetlen rán- 
dításával megfékezem. 

Hát ilyen különös az én életem .. í 
* 

A férjet egyébként a minap azzal 
vádolták, hogy a felesége életére tört, 
egy köteg szalmát akart alágyújtani, 
és ezért öt évre ítélték. A tárgyalá¬ 
son a feleség azt bizonyítgatta, hogy 
ez csak az ő váratlan, pillanatnyi 
szórakozottságának volt a következ¬ 
ménye. 

Nem rándította fel időben a szem¬ 
öldökét. 

(Lengyelből fordította: U. J.) 








Nagyravágyás Honfitársak 



U/VWVA 




Antikváriumban 




Zsákként zuhannék most végig az ágyon, 
de értekezleten kell estig ülni. 

A szócséplésből nincsen már hiányom, 
párnák között szeretnék elmerülni, 

de ha szememre nem jön otthon álom, 
a fáradt testből nem tud fölrepülni 
lelkem, s borong mint őszi köd a tájon, 
hiába vágyom álomba merülni: 

Fülem szomjas egy jó felszólalásra, 
hol összehordott érveket rakásra, 
monoton hangon ágyhoz hordanak, 

s a fültövemre jól ismert szavak 
csapódnak, mint az altató ha altat — 
s öt perc után az ember mélyen alhat. 

Mezei András 


Felvágás 



Várnai György rajza 











































































































































Lakásügyek 


Kaján Tibor rajza 



í,EÍcsorélném lakásomat nagyobbra!"' 



Lakottan eladó 




Felépült az új lakóház, 

A lakója belement, 

S csodálkozva talált másnap 
Ajtajánál - idegent. 

- Mi járatban? — kérdi tőle. 

Szólt a vendég: - Mondja csak. 

Nem vette még észre, hogy az 
Ajtózárak romlanak? 

Nyit az ablak? Csuk az ablak? 

Nem potyog le a kilincs? 

WC-ben és a fürdőben 
A csap körül hiba nincs? 

- Jaj. dehogy nincsl - a lakó szólt 
Rossz a zár, egy szálig áml 

Van itt. hiba jobbra, balra. 

Megjavítja, bácsikám? 

- Megjavítom - így a vendég 
Vetem is a kalapom. 

Majd elszámolunk utólag. 

Persze, maszek alapon .. . 

Otthonosan jött-ment, lám a 
Bácsi, srófolt, szegezett. 

A lakó csak ámult, bámult, 

Meresztett nagy szemeket: 

- Honnan tetszett kitalálni. 

Hogy itt ennyi a hiba? - 

- Nem kell ahhoz boszorkányság. 

Csak egy kevés fifika ; 

Itt dolgoztam - szólt a bácsi 
Láttam, hol nem tart a szeg. 

Gondoltam, majd megcsinálom 
Szabadnapon, mint maszek! 

K. Tóth Lenke 



Rövid járat 



- Csak a naprendszeren belül közle¬ 
kedik l 


JOG 

Ha a vége jó, minden jó, mond¬ 
hatta a bíró azon a tárgyaláson, ame¬ 
lyet egy nyugatnémet lap ismertet. 

Eszerint valakit aranyóra ellopá¬ 
sával vádoltak. Körömszakadtáig ta¬ 
gadott, úgyhogy a bíróság végül bi¬ 
zonyítékok hiányában felmentette. 

— Megértette? — kérdezte a bíró 
a vádlottat. 

— Hogyne! Csak azt nem tudom, 
hogy most vissza kell adnom az órát, 
vagy megtarthatom? 




E heti hirdetéseink 


Bi'na ránh/ 


Gyanús ragy Gergő/ 


Tempó tí.Sz. 

V. / Ldkwl‘}ilinsiky-út 5^. 

' J ^510 - 9*6 J 


1 

-Miért utazol mindig a városba? 
Itthon is haphato minden a 
földmávesszövethezeti Szahüzleíben 





























Vasvári Anna rajza 

Múlt vasárnap, a jégkorong-bajnokság 
negyedik fordulójában, a Kék Meteor- 
Békásmegyeri Bányász mérkőzés a játé¬ 
kosok között kitört verekedés miatt 
félbeszakadt. A Jégkorong Szövetség 
azonnali vizsgálatot rendelt el, és fegyel¬ 
mi tárgyalásra idézte be a botrány oko¬ 
zóit. 

A fegyelmi bizottság ülésére berendelt 
Bruszták II., a Meteor csatára előadta, 
hogy a mérkőzés második harmadában 
teljesen tisztán, becsületes szándéktól ve¬ 
zérelve, ajkán jóságos mosollyal az ellen¬ 
fél térfelén sétálgatott. A korong valahol 
a pálya másik végében pattogott. Ekkor 
rontott neki vicsorogva a bányászok hát¬ 
védje, és bokszerral háromszor lépen súj¬ 
totta. ö térdre rogyott, de az elvetemült 
védőjátékos mitsem törődve könyörgő 
pillantásaival a nyakába ült, és az egye¬ 
sület tulajdonát képező ütőt tizenegy da¬ 
rabra törte a koponyáján, majd az így 
keletkezett aprófát saját céljaira fordí¬ 
totta. A továbbiakra nem emlékszik, 
mert ekkor elvesztette eszméletét. 

Felnégy Elek, a bányászcsapat hátvéd¬ 
je kihallgatásakor az átélt borzalmaktól 
még mindig fátyolos hangon rebegte el, 
hogy csapata állandó támadásban lévén, 
a jázminfajták termesztéséhez legalkal¬ 
masabb tápsófajtákról csevegett kapusá¬ 
val, amikor megpillantotta a vérbenforgó 
szemekkel felérohanó csatárt. „Mit tehe¬ 
tek érted, drága barátom?" - kérdezte 
szívélyesen, ám az ám okfutó válaszra 
sem méltatva őt, több ízben a lapockájába 
harapott, majd „Segédmunkásom leszel 
a másvilágon!" - kiáltást hallatva, a vé¬ 
letlenül belső zsebében felejtett korongot 
erőszakkal elragadta, és a fülét kezdte 
radírozni, ő ekkor „Bocsássatok meg 
neki, felebarátaim!" - sikollyal össze¬ 
esett, és csak arra az éles fájdalomra tért 
magához, amikor az öltöző folyosóján az 
ellenfél edzője megskalpolta. Minden 
többi adat a boncolási jegyzőkönyvben 
található meg. 

A Jégkorong Szövetség egyhangú ha¬ 
tározatban bélyegezte meg az elhara¬ 
pódzott sportszerűtlenségeket, és drákói 
ítélettel sújtott le a durvaságok elköve¬ 
tőire. Bruszták II. Jeromos és Felnégy 
Elek játékosokat szigorú szóbeli feddés¬ 
ben részesítette, 48 órára eltiltotta őket 
a hűsítő italok fogyasztásától, és felhívta 
figyelmüket, hogy ismétlődés esetén nem 
vehetnek részt a Televízió legközelebbi 
zenei fejtörőjén. 

A fegyelmi bizottság foglalkozott vé¬ 
gül Bárány Ernőd 64 éves ostyasütő¬ 
mester ügyével, akit vétkesként marasz¬ 
talt el a mérkőzés eldurvulásában. Meg¬ 
állapítást nyert ugyanis, hogy Bárány 
Ernőd több indulatos fejcsóválással mér¬ 
gezte meg a találkozó sportszerű légkö¬ 
rét, ezért a szövetség kitiltja őt az ország 
mindhárom jégkorongpályájáról, és ügyét 
vádemelési javaslattal az ügyészséghez 
küldi át. 

Kaposy Miklós 







Útban a piac felé 


termelő- 
szövetkezeti 

KÖZSÉG 


- Milyen nagy teher ez a háztáji!... 


Különös gyűjtőszenvedély 



- Mondd, hányszor adták ki nálunk Balzac Goriot apóját? 
Háromszáznegyvenszer! 

- Ajjaj, akkor nekem még három hiányzik!... 


Záróra fiatalkorú vendégek számára 


dcrő Sándor rajza 






























Le a bürokráciával! Le a bürokráciával! Le a bürokráciával! Le a bürokráci 
Le a bürokráciával! Te a bürokráciával! Le a bürokráciával! Le a bürokráci 


MINDENT 


MÁS HELYEN 


Az első „Profilírozás miatt zárva” feliratot egy Szent 
István körúti bolt ajtaján fedeztem fel. Azután az egyik, 
RÖLTEX boltban közölték velem, hogy amit vásárolni 
szeretnék, azt egy másik RÖLTEX boltban kaphatom 
meg. Ugyanígy jártam a Vas- és Edényboliban is. Egy 
másik, profilírozott üzletbe küldtek. 

1964-ben már alig volt olyan bolt, amelyet ne profilí¬ 
roztak volna. Így például, amikor barna félcipőt vásá¬ 
roltam, ez a szó szoros értelmében fél cipő volt, mert a 
bal lábra valót a Rákóczi, a jobb lábra valót pedig a 
Lenin körúton vettem meg. 

1966-ban még tovább fejlődött a profilírozás. Vettem 
egy tizenhárom forintos menüjegyet. A levest a Bartók 
Béla úton, a kolozsvári rakottkáposztát Csepelen, a 
máglyarakást pedig a Thököly úton ettem meg. 

Amikor 1970-ben megnősültem, én a Központi Há¬ 
zasságkötő teremben mondtam boldogító igent, szívem 
választottja pedig a csömöri tanácsháza anyakönyvi hi¬ 
vatalában. Házasságunk így is boldog volt, és amikor 
kisgyermekünket beírattuk az első általánosba, tudtuk, 
hogy futóbajnok lesz, mert az írást egy szabadság-hegyi, 
az olvasást a Soroksári úti, a testgyakorlást pedig a 
vecsési iskolában tanulta. 

Közben a profilírozás haladt a maga természetes út¬ 
ján. A Fodrász Szövetkezetek is sorr akerültek. Az 
egyikben szappanoztak, a másikban borotváltak, és kü¬ 
lön boltja volt a hajmosásnak is. Persze, a kórházak 
sem maradhattak él a profilírozás terén. 

Amikor vakbélgyulladással kénytelen voltam befe¬ 
küdni a Kunigunda utcai kórházba, ott a legjobb ke¬ 
zekbe kerültem. Elaltattak, azután így szóltak hozzám: 

— Na, a mi feladatunk véget ért, most menjen szépen 
át a Bazsarózsa utcai kórházba, ott majd megoperálják. 

(palásti) 


Téves kapcsolás 

Néhány héttel ezelőtt a 
szombathelyi Iparcikk Kiske¬ 
reskedelmi Vállalat 3. számú 
boltjában két darab paplan¬ 
huzatot akartam vásárolni. Az 
eladó elém rakta a kért porté¬ 
kát, majd kedvesen közölte ve¬ 
lem, hogy ehhez még két-két 
kapric huzatot is kell vennem, 
mert a rendelet ezt előírja. 
Mivel én a 72 forintos külön¬ 
kiadásra nem voltam felké- 



Szép kis garancia ! 



szülve, bosszúsan otthagytam 
az árukapcsolót, cs tovább jár¬ 
tam a boltokat. És csodák cso¬ 
dája: a Bajcsy Zsilinszky ut¬ 
cai boltban minden további 
nélkül megkaptam a paplan¬ 
huzatokat. 

Alig hiszem, hogy létezne 
árukapcsolásról szóló rendelet. 
Kivált olyan, amelyik az egyik 
üzletre nézve kötelező, a má¬ 
sikra pedig nem. 

Hersits Istvánná 
Szombathely 
Körmendi út 48. 


December 30 -án vettem a 
szombathelyi Keravill-boltban 
egy 1600 forintos mosógépet. 
Január 3 -án akartam mosni 
vele. de nem sikerült. A ga¬ 
ranciális levél kíséretében el¬ 
vittem a KTSZ-hez, ahol meg¬ 
javították ugyan , de mosni 
megint csak nem tudott a gép ; 
Újra visszavittem. A KTSZ sze¬ 
rint új motor kell bele, mert a 
réginek a tekercselése kiégett. 
Motort azonban a Hajdúsági 
Iparművek nem küld a KTSZ- 
nek. Három héttel ezelőtt ír¬ 
tam a gyártó vállalatnak: 
küldjék el a kért motort, de 
még a mai napig sem kaptam 
választ. Garancialevelem van 
ugyan, de ezzel még egyszer 
sem sikerült kimosni a ru¬ 
háinkat. pedig három apró 
gyermekem a legváltozatosabb 
módon, újítást újításra halmoz¬ 
va gondoskodik a mosógép tel¬ 
jes kapacitásának kihasználá¬ 
sáról. 

Csorba László 

Szombathely 

Sarok utca 31. 


Drága mulatság 


hoz néha másfél méter hor¬ 
golótű használódik el. Ez bi¬ 
zony drága mulatság egy ki¬ 
csit, mert a tíz centimétemyi 
horgolótű ára 3 Ft 80 fillér. 


Az érdekeltek hozzászólnak 


„Veszélyes játék” című 
cikkükre közöljük, hogy a 
gyár új megoldású játék¬ 
autót készít. A hibás árut 
a forgalomból kivontuk. 


Már mint a horgolás. Na¬ 
gyon szeretem ezt a hasznos 
és szórakoztató időtöltést, de 
az utóbbi időben, sajnos, igen 
sokba kerül. Nem a fonal, ha¬ 
nem a horgolótű. Ugyanis mű¬ 
anyagból készítik a nyelét, 
amely rövid idő alatt behasa- 
dozik, majd darabokra törve 
szétesik. Ennek következtében 
egy méter fonal feldolgozásá- 


Ha erre a célra célszerűbb a 
műanyag, mint a jól bevált fa, 
ám csinálják, de lehetőleg úgy, 
hogy kötni is lehessen vele. 

Szabó Rozália 
Nemeskocs 


Főv. Bútor, Hangszer és 
Sportszer Kiskeresk. V. 



„Nem rejtvény-esten tör¬ 
tént” című bírálatukban 
szerepelt bútorral kapcso¬ 
latban a Kultúrcikk Fő- 
igazgatóság intézkedett. A 
vásárló kívánságára ezen¬ 
túl összeszerelt állapotban 
szolgáltatják ki a boltok. 

Belker. Min. 
dr . Gyürky Rudolf 
oszt. vez. 


A Keleti pályaudvar — 2061-ben... 

Takács Zoltán rajza 



- Mikor teszik vissza az órát a helyére? 

- Most már csak percek kérdése! 




Lélektan 

Schwott Lajos rajza 





































A Lenin körúton 

Attól még nem lesz valami igaz, 
ha az ember elhiszi. 

# 

Sok rosszat kell átélnie az ember¬ 
nek ahhoz, hogy megtudja , mitől 
szabadulhatott volna meg. 

* 

A művészt eszmeileg is érdekeltté 
kell tenni az alkotásban. 

* 

Lincoln szerint 30 éven felül már 
mindenki felelős az arcáért. Vannak 
emberek, akik valósággal összeros- 
kadnak a felelősség súlya alatt. 

* 

Az alkotás értéke is fontos, nem¬ 
csak az ellenértéke. 

* 

Az udvarias ember egy fokkal 
rosszabb, mint amilyennek mutatja 
magát. 

F. L. 


Gerő Sándor rajza 



- Miért alakítják át már megint ezt a boltot? 

- Jön a cseresznye-idény! 

Ahogy mondani szokták 


Barátom rendes, tisztelettudó, 
jó érzésű ember, de van egy 
rettenetes szokása, pontosab¬ 
ban szavajárása. Nem képes 
két mondatot elmondani anél¬ 
kül, hogy bele ne szőné ezt a 
rémes fordulatot: ahogy mon¬ 
dani szokták ... A legegysze¬ 
rűbb kijelentéseket is ezzel 
fűszerezi. Például: 

- Ebédelni voltam. Ahogy 
mondani szokták, jól belak¬ 
tam! 

Vagy: 

- Alaposan elvertem a gye¬ 
reket. Ahogy mondani szok¬ 
ták, jól elhúztam a nótáját. 

Ha csak kimondja a szót: 
„ahogy..." - már emelkedni 
kezd a rekeszizmom. Ilyenkor 
rendszerint valami közmondás, 
bemondás, lapos közhely kö¬ 
vetkezik. 

Sokáig törtem a fejemet, 
hogyan lehetne erről a ször¬ 
nyűségről leszoktatni. Először 
az egyenes módszerhez fordul¬ 
tam. Az egyik „ahogy mon¬ 
dani szokták" után hidegen ki¬ 
jelentettem: 

- Tévedsz, ezt nem szokták 
mondani. 

Csodálkozva nézett rám. 

- Dehogynem. Sok ember¬ 
től lehet hallani. Ahogy mon¬ 
dani szokták, a nép száján él. 

Ez nem vált be. Új módsze¬ 
reken törtem a fejemet. Mi 
lenne, ha a „kutyaharapást a 
szőrivel" alapján fognék hozzá 
a dologhoz? A gondolatot tett 
követte. Amikor a barátom 
legközelebb aziránt érdeklő¬ 
dött, hogy mi újság, így vála¬ 
szoltam: 

- Ahogy mondani szokták, 
semmi! 

Kicsit nézett, de nem szólt 
egy szót sem. Amikor meg¬ 
kérdezte, hogy vagyok, hasonló 
elv alapján feleltem: 


- Ahogy mondani szokták, 
jól! 

Később azt kérdezte, nem 
tudnék-e neki húsz forintot 
kölcsönadni. így válaszoltam: 

- Sajnos nem. Ahogy mon¬ 
dani szokták, nincs pénzem. 

Mosolyogva nézett rám, 
majd így szólt: 

- Nem baj. Ahogy mondani 
szokták, arany a szíved, de 
üres a zsebed. 

Megrezzent valami bennem: 
a kudarc szele. Szóval így sem 
megy a dolog. Rájöttem, hogy 
helytelen úton járok. Valami 
nagyot, valami jelentősét kell 
kitalálni. Hosszas gondolkozás 
után véltem rájönni a helyes 
megoldásra. 

Legközelebb barátom aggód¬ 
va nézett ki az ablakon. Mint 
mondotta, kirándulásra készül, 
de attól fél, eső lesz. 

- Mit gondolsz, milyen lesz 
holnap az idő? - kérdezte. 

Vállat vontam. 

- Nehéz erre válaszolni. 
Ahogy mondani szokták, Iz- 
land felől meleg légtömegek 
törnek be hazánk fölé, s ki¬ 
szorítással fenyegetik az afri¬ 
kai antipasszátot, északon to¬ 
vább tart a lehűlés, 'néhány 
helyen kevés eső, ködszitálás 
várható, a hőmérséklet alaku¬ 
lásában lényeges változás nem 
várható. 

Barátom megdöbbenve né¬ 
zett rám. 

- Ezt szokták mondani? 

- Persze! - veregettem 
meg a vállát. - Te nem élsz 
a nép körében! 

Végignézett rajtam, majd 
sarkonfordult, és dühösen ott¬ 
hagyott Ahogy mondani szok¬ 
ták, felhúzta az orrát. 

Feleki László 


Kulturális fejlődés... 

szegő Gizi rajza 



Giccskiállitások a város minden pontján 


Hallatlan! 


Toncz Tibor rajza 

- Na, tessék, meg sem áll! 

Kegyelet 



A londoni Evening Standard közölte Vicky fenti rajzát. 


A sírkő felső részén látható két betű az ENSZ angol nevének 
rövidítése. A sírkő felirata pedig ez: „Itt nyugszik Kongó 
miniszterelnöke, aki segítségért fordult hozzánk. Nyugodjék 
békében." 



forogni 


Gerő Sándor rajza 

470 000 pár cipővel több készül az idén 

Erdei Sándor rajza 



- Pont az nincs, ami nekem kéne! &+*<**/ 



Este van, csönd. A történelmet olvasom, 
ó, mennyi árulás és borzalom, 
háború, ármány, gyilok, gyötrelem — 
lám, ebből áll a nagy történelem. 

Az emberekről, persze, régen 
megvan lesújtó véleményem. 

Hiába tudás, bizonygatás, érvek, 
az állat sokkal egyenesebb lélek! 

De hát, igen, így úrrá lenni könnyebb !. 

Ej, becsukom a történelem-könyvet, 
és felnézek a délnyugati égre, 
hol ezüstfényű hideg tűzben égve 
ott tündöklik a csodálatos rébusz: 
a titokzatos bolygótárs, a Vénusz! 

Együtt keringünk évmilliók óta, 
és oly keveset tudunk mégis róla! 

Talányos testén ködfátyol feszül , 
mely elborítja ismeretlenül. 

De most mégis! Rakéta ment a földről, 
és híreket hoz tán ez égi hölgyről, 
ki titkát őrzi oly szemérmesen, 
hogy hasztalan kutatja őt a szem. 

Rakéta! — mondom s elgondolkozom. 
Átszáguldva a földi ózonon, 
az ellenállást vakmerőn legyűrve 
mint villám hasított a világűrbe, 
és járhatatlan úton átszökött, 
mint zengő hírnök két bolygó között! 

Az útja három hónap? Várom, 
miként halad az égi óceánon, 
de ahogy indult, az is hősi tett, 
nyomában lomha minden képzelet. 

A Gép repül, lát, hall és hírül ád, 
feltárva sok-sok végtelen csodát ... 

Én felnézek s míg rejtelmét lesem: 

— Nagy vagy, te, ember! — mondom csöndesen. 

Lovászy Márton 

Várnai György rajza 


Tavaszi zsongás 

Búcsúzunk 
Darvas Szilárdtól, • 

a Ludas Matyinak egykor fe¬ 
lelős szerkesztőjétől, akinek 
írásait lapunk hasábjain a leg¬ 
utóbbi időkben is élvezhették 
olvasóink. A kitűnő író és költő 
mint konferanszié is nagy nép¬ 
szerűségre tett szert. Tollával 
jelentős részt vállalt a felsza¬ 
badulás után a demokrácia, 
a demokratikus gondolkozás 
megerősítésében. Olvasóink ne¬ 
vében is gyászoljuk a nagy¬ 
szerű humoristát, a melegszívű, 
kedves jóbarátot. 




Régóta kifogásolom, hogy a Ludas ságos is, mert gyarapítja ismereteinket. 
Matyi nem közöl rejtvényeket. A rejt- Bizonyságul egy népszerű rejtvényfajtá- 
vényfejtés nem öncélú szórakozás: kö- ból adok egy kis összeállítást, 
szörüli az elmét, és sokszor igen tanul- 


1. Utazhatott-e lóvasúton Stumpf Leó. 
a századeleji Pest közismert bankárja? 

2. Hallgathatta-e Liszt Ferenc zongora- 
játékát Gottiried Jakab Ágost ptalzi vá¬ 
lasztófejedelem? 

3. Kaphatott-e kosarat Rudolf trón¬ 
örökös Schuhmacher Krisztinától. a szép¬ 
ségéről híres óbudai hajadontól? 

4. Ehetett-e krumplipürét Ali budai 
basa? 

5. Találkozhatott-e Lessing német író 
Küry Klára magyar primadonnával? 

6. írhatott-e szerelmeslevelet Csák 
Máté a szép. de kegyetlen Báthory Er¬ 
zsébetnek? 

7. Járathatta-e Nelson admirális a 
Színházi Életet? 

Könnyítésül ezúttal a megfejtéseket is 
közlöm: 


1. N e m. A bankárt ifjúkorában egy 
ló hasbarúgta, s attól fogva még csak 
közelébe se mert menni a lovaknak. 

2. N e m. A választófejedelem teljesen 
süket volt. 

3.Igen. Az öreg Schuhmacher ko¬ 
sárfonó volt. ás az üzletben Krisztina 
szolgálta ki a vevőket. 

4. Nem. Ali basát az orvosa eltil¬ 
totta a burgonyától. 

5. Nem. Lessingre nagyon féltékeny 
volt a felesége. 

6. Nem. Csák Máté. mint abban a 
korban sok más oligarcha. írástudatlan 
volt. 

7. 1 g e n. A Színházi Élet külföldre is 
felvett előfizetést. 

Heves Ferenc 


Tavaszi találkozás 



Camping 

Erdei Sándor rajza 



- Az urad remekül néz ki, és milyen fiatalos! 


Álmodozók 


Szórakozni megy a kislány 


Török János rajza 



Balázs-Piri Balázs rajza 

Mami, ugye kölcsön adod a személyi igazolványodat? . ., 

Adenauer: Nem 

lehetne valamit ter¬ 
mészetben is törlesz¬ 
teni? Rendeznék pél¬ 
dául egy jó kis kom¬ 
munistaellenes tün¬ 
tetést! 



Csak 18 éven felülieknek 


Úgy tudom, először a Pamut 
utcai általános iskolában ter¬ 
jedt el a vészhír. Mracsek ta¬ 
nár úr éppen fizikaórát tartott, 
amikor a szeplős Dubovetz kis 
papírfecnit körözött a pad 
alatt. A cédulán közölte a döb¬ 
benetes eseményt: Az új ren¬ 
delet szerint 18 éven aluliak 
io óra után nem látogathatják 
a zenés eszpresszókat. Még 
szülők kíséretében sem. 

A rendelkezés igen érzéke¬ 
nyen érintette az osztályt. Hi¬ 
szen úgy tervezték, a gombfoci 
szakosztály alakuló közgyűlé¬ 
sét az „Anna bár"-ban tartják, 
éjféli tombolával egybekötve. 

A rendelkezés felháborodást 
váltott ki az ifjabb korosztá¬ 
lyokban. A Vendéglátóipari 
Főközpontnál tiltakozott a 
„Gimnazisták Éjszakai Klub¬ 
ja", a „Wurlitzer Barátok Há- 
tulgombolós Egyesülete" és a 
„Tűzkő Utcai Óvodások ön¬ 
képviseleti Szerve". Számtalan 
panasz érkezett a napilapok 
szerkesztőségéhez is. 

- Ha az ember elkészül a 
földrajzleckével, miért nem me¬ 
het egy kis éjszakai bumlizás- 
ra a „Paradisóba"? - írta pa¬ 
naszos-levelében Gőz Árpád 
harmadikos gimnazista. 

„Azt mondják, hogy ma 
mindent megadnak a fiatalok¬ 
nak. Erre elvették tőlünk az 
éjszakai eszpresszókat. Ma, 
amikor a politechnikai oktatás¬ 
ban gyakorlati életre nevelik 
a gyerekeket, miért nem hagy¬ 
ják, hogy megismerkedjünk az 
éjszakai élet minden csínjával- 


bínjával?" - írta Simek Ernő. 

Jómagam a bérházunkban 
lakó Pamacs Gyurival beszél¬ 
gettem, aki keservesen panasz¬ 
kodott, és nagyot sóhajtott: - 
De jó lenne már 18 évesnek 
lenni! 

Megmagyaráztam neki vilá¬ 
gosan : 

- A rendelkezés az ifjúság 
védelmében készült. A fiatal 
gyermeknek limonádé kell és 
sok gyümölcslé. Egy 18 éven 
aluli fiatalnak éjszaka aludnia 
kell, legalább este io-től reg¬ 
gel 7-ig. A fiatal szervezetben 
káros rombolást okoz az alko¬ 
hol - figyelmeztettem a srá¬ 
cot. Aztán elmentem egy lo¬ 
kálba. 

Kényelmesen elterpeszked¬ 
tem egy asztalnál. Az a boldog 
érzés melegített, hogy nekem 
már mindent szabad. Én már 
nem vagyok kiskorú. 

Elhatároztam, hogy hajnalig 
húzatom a Wurlitzerrel, de 
mindenekelőtt rendeltem egy 
liter konyakot, kísérő szódával. 

Miután az üzletvezető kissé 
gyanakodva nézett rám, meg¬ 
kérdeztem, hogy a falióra va¬ 
jon pontosan jár-e. Az üzlet¬ 
vezető igent bólintott, mire én 
kivágtam az asztalra a sze- 
mélyazonosságim és a precíz 
születési bizonyítványomat. 
Melyből világosan megállapít¬ 
hatta, hogy nekem már min¬ 
dent szabad. 

Tizennyolc éves múltam tíz 
perccel! 


Külföldi eb 


Toncz Tibor rajza 



Ámor kudarca 

Hegedűs István rajza 

A második otthon 



Megszívlelendő 

Tisztelt Kartársam! 

Nem tudom, milyen titulus illeti 
meg önt, de nyilván azon keve¬ 
sek közé tartozik, akik képesek 
arra, hogy ötletes hirdetésekkel, 
ügyes reklámmal, hangulatos pla¬ 
kátokkal és mindennel, amivel 
csak lehet, országos hírt szerezze¬ 
nek egy-egy fajta mosószernek, 
italfélének vagy akármi másnak. 
Így került kitörölhetetlenül a tu¬ 
datunkba, hogy a Rádión egy¬ 
maga mos; a Salvus-Szervusz; a 
sör folyékony kenyér; a Ship szó¬ 
da pedig ship-ship hurrá! Amint 
láthatja tehát, azt vallom, hogy a 
jó bornak is kell cégér, és igen 
nagyra becsülöm a reklámot. 

Alig néhány hónappal ezelőtt 
öntől értesült arról a világ, hogy: 
„Üdít, frissít, táplál a gyümölcs¬ 
lé.” Az ön plakátját láttám a vil¬ 
lamoson, hirdetéseit olvastam az 
újságokban: 

„Mindig igyunk — 

Mindig kapható 
Almuska — őszibarack — 
Hírős — Meggylé 

Én magam — gondoltam a nagy 
hirdetési kampány láttán — ki¬ 
tartok a bor mellett, bár tudom, 
hogy sajnos nagyon kevés borunk 
termett a múlt évben. (De annyi 
mégiscsak lesz, amennyi nekem 
kell.) Aztán tépelődtem magam¬ 
ban, mégiscsak meg kellene már 
kóstolni egyszer a gyümölcslét! 
Legalább hazafiúi kötelességből, 
hiszen az ön hirdetései nem ön¬ 
célúak: éppen ideje már, hogy át¬ 
tereljük a borfogyasztó magyarok 
széles táborát az eddig annyira 
mostohán kezelt és alig gyártott 
kitűnő gyümölcslevek felé. Meny¬ 
nyivel egészségesebbek! 

Két hónapig tartottam magam, 
aztán megkóstoltam az Almuskát. 
ízlett. Másnap az őszibarackból 
hörpintettem fel egy üveggel. 
Még jobban ízlett. Két nappal ké¬ 
sőbb délelőtt felhajtottam egy 
üveg Hírőst. A legjobban ízlett. S 
még aznap délután megittam egy 
üveg Meggylét. A legeslegjobban 
ízlett. Hallgattam önre, és most 


gyümölcslevet iszom. Pedig fogai - 
ma sincs önnek arról, milyen 
nagy a csábítás, milyen óriási a 
visszaesés lehetősége. Esténként 
például az Abbázia bisztróban 
egy kedves felszolgáló kartársnő, 
külön tálcán, egydecis poharak¬ 
ban zamatos bort hordoz körül, és 
szüntelenül kínálja a vendégeket. 
A bor láttán olyan jól működik 
a pavlovi reflex, hogy még az is 
iszik egy-két decit, akinek külön¬ 
ben az eszébe sem jutott volna. 

Én persze nem lettem hűtlen 
Önhöz, de a szomszéd Édesség 
Boltban már három nap óta nem 
kapok Meggylét, sem őszibarack¬ 
lét. Csak Almuska van, no és a 
plakát a falon, amely fennen hir¬ 
deti, hogy: „Mindig igyunk — 
Mindig kapható!” És nekem — mi¬ 
közben rászoktam a meggylére, 
meg az őszire —, egyre nőtt az 
aggodalmam, hátha a reklám túl¬ 
zott, és valami hiba van a kréta 
körül. Annál is inkább fontosnak 
véltem ezt tisztázni, mert orszá¬ 
gos gyümölcslé-láz van máris, és 
én kétségbeesem arra a gondolat¬ 
ra, hogy mi lesz, ha netán borból 
rekordtermésünk lenne az idén? 
Nincs semmi vész — mondták —, 
van gyümölcslé elég, csak éppen 
több, mint kétharmad Almuska 
és kevesebb, mint egy harmad az 
őszibarack — Hírős — Meggylé 
együttvéve. Ebből következik, hogy 
az egy harmad hamarabb elfogy, 
mint a kétharmad, és akkor majd 
iszunk Almuskát, ami szintén ki¬ 
tűnő. És szidni fogjuk önt, miért 
ugratott bennünket a plakáton, 
hogy igyunk csak nyugodtan 
mindig őszibaracklét, Hírőst és 
Meggylét, mert az mindig kap¬ 
ható, és miért ugratnak egyes üz¬ 
letek bennünket, amelyekben a 
pult alól adják az Almuskát, 
noha abból sok van, de csalétek¬ 
nek a pultra teszik az őszibarack - 
lét, a Hírőst és a Meggylét, ami¬ 
ből kevés van? Vagy talán lehet, 
hogy ez szakmai titok? 

Afrikai turistajelzés 


Hegedűs István rajza 



Aho! messze van a legelő 




A Sintér veri reá a keresztet, 

A Hússzék veri reá a keresztet, 
mert a Duna gyászban van. 

A Gémeskút hullatja rá a sóskát, 
a Verő fény csobogja rá a kovászt, 
mert gyászban van ő. 

Minek ide mákos kormányrúd, 
minek ide vércsenyak vajjal, 
ha Ö van gyászban? 

Tegyétek fel a képet a Hídra 
s jöjjön velem Rekettye! 

És most jöhet a pardon: 

A hintát tegnap leszakította valakil 
Miserere nobis. 

Ámen. 

Tegnap még járt a hetvennégyes, 
miserere nobis. 

Tegnapelőtt még köhögött a nünüke, 
még gyászban nem volt Ö. 
Cseberben tó, 
kazalban tű, 
imában rács, 
a sóban lőcs ... 


Hagyjátok már a csárdást abba! 

Jön a dervis dédnagyapja. 

Tegnapután majd megmondom, mért. 
Mért? Mért? Mért? 

Mert a Sintér veri reá a keresztet, 
és te azt hiszed, 

HOGY. Németh Emil 


* Vigyázat! Nem költészet, hanem paródia! (A szerk.) 


- Nem gyalogolok öt kilométert! Inkább megvárom az 
autóbuszt! 


--- 


Színházi bukás után 


Toncz Tibor rajza 



Múzsa: Úgy látszik, mégis inkább a homlokodat kellett 
volna megcsókolnom . .. 

Szellemi szegénység 


BOSZORKÁNYPÖR 



A stúdióban 



Rádiódráma-felvétel 


Tenorista' a gégeorvosnál 


\AsWri 

- Kérem, ón Á-t és nem Cé-t kértem! 

Néhány perccel azután, 
hogy Kiss Sándorné másod¬ 
szor bírálta meg nyilváno¬ 
san Torok Antal főműveze¬ 
tőt, mert az durva hangon 
beszél női beosztottjaival - 
halkan nyílott a vállalatve¬ 
zető párnázott ajtaja. 

Torok Antal lépett be, 
kék overálján olaj foltok, 
vörös arcán verejtékcsep- 
pek. 



- Kérlek, igazgató elv¬ 
társ ... - kezdte halkan, 
majd elhallgatott, és köze¬ 
lebb lépett. 

Torok Antal főművezetőt 
még soha, senki nem hal¬ 
lotta ilyen halk hangon be¬ 
szélni. 

- Mi történt, az ég sze¬ 
relmére? - kérdezte a vál¬ 
lalatvezető izgatottan. - 
Már vége a termelési érte¬ 
kezletnek? Nem volt elég 
sok hozzászólás? 

- Még ennél is borzasz¬ 
tóbb dolog történt! - sut¬ 
togott sötéten a főműve¬ 
zető. 

Az igazgató ijedten ka¬ 
pott a fejéhez: 

— A minisztérium rájött 
arra, hogy a . .. 

A másik egy legyintéssel 
félbeszakította: 

- Dehogy jött rá. Ha¬ 
nem ... 

- Hanem? 

Torok Antal egészen kö¬ 
zel hajolt a vezető beosz¬ 
tású fülekhez: 

- Én jöttem rá arra, 
hogy vállalatunk egyik dol¬ 
gozója ... boszorkány! 

Az igazgató erre akkorát 
kacagott, hogy íróasztalá¬ 
ban csörömpölni kezdtek a 
reprezentációs italok. 

- Úgy* te ezen ne¬ 
vetsz? ... - kérdezte sértő¬ 
dötten a főművezető. 

- Már megbocsátsz, de 
csak nem gondoltad komo¬ 
lyan? - hahotázott tovább 
az igazgató, hogy csak úgy 
potyogtak a könnyei. 

Nehezen csillapodott le 
annyira, hogy becsenget¬ 
hette titkárnőjét, aki letö¬ 
rölte főnöke könnyeit, majd 
ismét magukra hagyta őket. 

A főművezető ekkor je¬ 
lentőségteljesen megismé¬ 
telte : 

- Már pedig én azt 
mondom, hogy Kiss Sán¬ 
dorné - boszorkány! 


A komor tekintetre az 
igazgató maga is elkomo¬ 
lyodott, azonban mégis így 
szólt: 

- Antal, én mindig so¬ 
kat adok a szavadra . . . 
Ám ezúttal úgy vélem, el¬ 
hamarkodottan formáltál 
véleményt. Nem lehet az, 
te, hogy valaki ... izé ... 
boszorkány legyen!... 

. - Jó! - felelt a főmű¬ 
vezető bosszúsan. - Látom, 
te nem hiszel nekem. 

- Nézd, kérlek, én ezt 
nem mondtam, csak annyit 
mondtam, nem tartom való¬ 
színűnek, hogy boszorká¬ 
nyok létezzenek .. . Régeb¬ 
ben, a kapitalizmusban, nem 
mondom . . . 

Torok Antal sarkon for¬ 
dult: 

- Hát akkor majd a 
fegyelmi bizottság fogja 
bebizonyítani! 



A fegyelmi bizottság tag¬ 
jai sietve ültek össze. 
Mindannyian jól ismerték 
Torok Antalt, tehát borzad¬ 
va néztek Kiss Sándoméra, 
akit viszont most láttak 
először. Szerettek volna mi¬ 
előbb túl lenni a kényes 
ügyön. Türelmetlenül hall¬ 
gatták ki a vádlottat, hogy 
rátérhessenek a tanúk val¬ 
latására. Várakozásteljesen 
néztek ellenben Kálmán 
elvtársra, az üzemi könyv¬ 
tárosra, aki vallomása vé¬ 
gén ezt mondotta: 

- Boszorkányok pedig 
nincsenek! 

Bele se vették a jegyző¬ 
könyvbe. Mi értelme men¬ 
tegetni bárkit is egy főmű¬ 
vezetővel szemben? Főmű¬ 
vezető csak egy van a vál¬ 
lalatnál, bárki pedig sok. 

- Milyen embernek is¬ 
merte Kissnét? - tették fel 
a kérdést Hruzicsky Ele¬ 
mérnek. a vádlott közvet¬ 
len felettesének. 

- Nem volt közönséges 
ember... - felelte az el¬ 
gondolkodva. 

- Aha! - kezdett meg¬ 
győződni eredeti álláspont¬ 
ja tarthatatlanságáról az 
igazgató, egyben a fegyel¬ 
mi bizottság elnöke. - S 
miből gondolja, hogy Kiss- 
né nem volt közönséges 
földi halandó? 

- Hát... Abból például, 
hogy nemcsak a főművezető 


úr háta mögött szokta han¬ 
goztatni, mint mi többiek, 
hogy a főművezető úr tűr¬ 
hetetlenül goromba hangot 
használ a nődolgozókkal 
szemben... - 

Behívták a következő ta¬ 
nút, Pleszkó Vilmosnét. 

- Milyen munkaerőnek 
ismerte Kiss Sándornét? - 
fordultak Pleszkónéhoz, aki 
a vádlott mellett dolgozott 
az üzemben. 

- Jó munkaerőnek . . . - 
rebegte a kis, vékony asz- 
szonyka ijedten. Még soha 
nem látott ennyi fejes fejet 
egyszerre őfeléje fordulni. 

- Jónak?! - kérdezte 
az egyik fejes fej éles fej¬ 
hangon. 

- Ugyanis... ő tudta a 
leggyorsabban kicserélni az 
orsókat mindnyájunk kö¬ 
zött . .. 

- Aha! - csapott le rá 
a másik bizottsági tag. - 
Szóval boszorkányos gyor¬ 
sasággal dolgozott! 

Deliblátiné vallomásából 
azt vezették be a jegyző¬ 
könyvbe, hogy Kissné keze 
alatt „ ... égett a munka, 
mint a lidércfény". 

Ezután került sor a ko¬ 
ronatanú, Hormolya Eszter 
kihallgatására. Kövér arca 
lángolt az indulattól: 

- Régen tudom, hogy 
Kissné boszorkány! - val¬ 
lotta folyékonyan. - Az¬ 
óta, hogy elvetette magát 
Kiss Sándorral. Ez más¬ 
képpen, mint boszorkány¬ 
sággal, nem történhetett, 
hiszen Kiss Sándor előző¬ 
leg nekem udvarolt .. . Bo¬ 
szorkány, boszorkány, bo¬ 
szorkány l... Egyszer azt 
is láttam, amint a Belke¬ 
reskedelmi Kölcsönző Vál¬ 
lalattól porszívón röpült 
haza. . . 



Kissnét a vállalat köte¬ 
lékéből azonnali hatállyal 
kiátkozták, majd a kultúr¬ 
terem színpadán mellékter¬ 
mékekből és elfekvő áru¬ 
készletekből hatalmas mág¬ 
lyát raktak .. . 

Kiss Sándorné megége- 
tésére azonban mégsem ke¬ 
rült sor. 

De kizárólag csak tüzren- 
dészeti okokból. 

Dunai Ferenc 






















Portugál „humor” 

Gonzales és Perez jóbarátok és osztály¬ 
társak voltak. Érettségi után útjaik el¬ 
váltak. Gonzales állami szolgálatba lepett, 
és hűséges híve lett a Salazar-rendszer- 
nek, míg Perez az ellenzéki táborba pár¬ 
tolt. Politikai nézeteltérések miatt aztán 
az egykori jó barátok elkerülték egymást. 
Sok-sok évig nem találkoztak, míg most 
véletlenül összeszaladtak a főváros egyik 



utcáján. Gonzales pocakosán, gömbölyű 
arccal, örült a korai tavasznak. Perez vi¬ 
szont sápadtan, elnyűtten, karikás szem¬ 
mel bámulta a világot. 

Kölcsönös üdvözlés után Gonzales fel¬ 
tette a sablonos kérdést: 

- Évek óta nem láttalak. Hol járkál¬ 
tál ilyen sokáig? 

- Nem járkáltam, hanem ültem - vá¬ 
laszolta Perez. - A héten szabadultam 
ki a f egy házból. 

Sopánkodott az egykori jó barát: 

- Ó, szegény! Mennyi ideig voltál be¬ 
zárva? 

- A te diktátorod jóvoltából tíz évet 
ültem. Most végre feltételes amnesztiát 
kaptam. 

- Hogyhogy amnesztiát? Hát mennyi 
időre voltál ítélve? 

- Huszonöt évre. 

Újabb sopánkodás. 

- Borzasztó! Mit csináltál tulajdon¬ 
képpen? 

- Semmit! Semmit az égvilágon! 

Mire Gonzales felháborodva: 

- Nekem ilyet ne mesélj! Aki nálunk 
semmit sem csinál, azt legfeljebb tizenöt 
évi fegyházra ítélik. 

Néger világbajnok délen ... 

Floyd Patterson, az amerikai néger ne¬ 
hézsúlyú ökölvívó világbajnok, Miamiban 
mérkőzik a svéd Ingemar Johanssonnal. 
Mint elmondotta, testőröket alkalmaz, 
mert nem akarja, hogy még a mérkőzés 
előtt valamelyik négergyülölő fehér üsse 


Diszkrét fotoriportok 


Várnai György rajza 



Álkoholelvonokórd 



Lottó főnyeremény 




le őt az utcán. Patterson félelme nem in¬ 
dokolatlan. A déliek hangulatát ő maga 
jellemezte egy érdekes példával: 

- Amikor Johansson leütött, a mérkő¬ 
zésről készült film százhuszonötezer dol¬ 
lárt jövedelmezett nekem a déli államok¬ 
ban, ahol szívesen megnéznek egy olyan 
filmet, amelyben egy fehér leüt egy né¬ 
gert. Amikor én ütöttem ki Johanssont, 
mit gondolnak, mennyit jövedelmezett 
nekem a film délen? Négy dollár hetven- 
három centet. 




- Pista, az ég sze¬ 
relmére, hogy ma¬ 
gának milyen ötle¬ 
tei vannak! 

Költözködés az új színházba 

___ Várnai Gy örgy rajza 

n n n n n 


IIIllllll »■>» ... n.in.m tmnnii 



- Ne tessék félni, kisasszony, nem ejtjük le! 



Fásítási hónát 


5erő Sándor rajza 


Vfr -jP) . i. : *. • ‘ 

Jr é / 


- Telik nekünk, anyukám, ilyen nagyra is! 


Melyik dicsőbb? 

Az egyik dunántúli község¬ 
ben sokat vitatkozott egymás¬ 
sal a falu orvosa és állatorvo¬ 
sa azon. hogy melyikük dolga 
nehezebb. Az orvos azzal ér¬ 
velt. hogy az emberi szervezet 
sokkal komplikáltabb, mint az 
állaté, és azért az orvosnak 
többet kell tanulnia. Ezzel 
szemben az állatorvos azt bi¬ 
zonygatta, hogy az ő tudomá¬ 
nya nagyobb és nehezebb, 
mert az állat nem tudja elpa¬ 
naszolni, hogy hol, mije fáj, 
s az állatorvosnak kell kinyo¬ 
moznia a bajt. 

Egy alkalommal ez a vita a 
tanácsházán annyira elfajult 
közöttük, hogy összevesztek, és 
búcsú nélkül fordítottak hátat 
egymásnak. Talán még most is 
haragban volnának, ha a sors 
különös véletlene folytán meg 
nem betegszik az állatorvos. 
akihez felesége sürgősen el¬ 
hivatta a doktort. 

- No, mi fáj , komám? - 
kérdezte, mire az állatorvos a 
marhát utánozva, elbőgte ma¬ 
gát: 

- BÚ-Ú-Úl 

- Ne viccelődj, pajtás, meg 
kell mondanod, hogy hol fáj. 
ha meg akarsz gyógyulni - 
szólt rá az orvos. Az ágyban 
fekvő állatorvos mekegö han¬ 
got hallatott: 

- Me-e-e, me-e-el 

- Ügy látszik, gúnyolódni 
akarsz velem - jegyezte meg 
most már kissé ingerülten az 
orvos, és gyorsan a beteg hóna 
alá dugta hőmérőjét. Amikor 
pár perc múlva kihúzta a hő¬ 
mérőt, megdöbbenve állapí¬ 
totta meg: 

- 39 és 2 tized a lázad. 
Hát erre mi a válaszod? 

- Rőt! Röfl Röf! - nyögte 
ki a beteg még mindig gúnyo¬ 
lódva. mire az orvos türelmét 
vesztve odaszólt az állatorvos 
feleségéhez: 

- Asszonyom, ez a pára 
menthetetlen! Holnap reggel 
sürgősen le kell vágni I... 

Gy. I. I. 


Hágóim vagy 
Huruttyo/a'2 

Mikszáth Kálmánt őszinte 
barátság fűzte Keszler Jó¬ 
zsefhez, a nagyműveltségű 
és neves színházi kritikus¬ 
hoz. A barátság Keszler iro¬ 
dalmi tudásán, személyes 
tulajdonságain túl, a kriti¬ 
kus palóci mivoltán is ala¬ 
pult. Ez a palóc-atyafiság 
okozta, hogy az író népies 
szólásmódok, magyaros ki¬ 
fejezések tekintetében igen 
mérvadónak találta a kriti¬ 
kus véleményét. 

— Kérlek, Keszikém, — 
toppant be egyszer Keszler 
szerkesztőségi szobájába 



Mikszáth —, figyelj ide. 
Legújabb regényemben ezt 
a mondatot akarom leírni: 
„Alig érkezett a kocsi az er¬ 
dőbe, a kerekek belezökken¬ 
tek a hidegtől megfagyott, 
kiszáradt vágásba, és hu- 
ruttyolni kezdtek.” 

— No és aztán? — kér¬ 
dezte kissé idegesen Kesz¬ 
ler, mert éppen egy hosz- 
szabb cikken dolgozott, és 
félt, hogy terjengős nyelvé¬ 
szeti vitába bonyolódik pa¬ 
lóctársával. 

— Hát nem tudom, hogy 
jó-e a „huruttyolni” szó?... 
Nem volna-e jobb, hogy 
„harattyolni”? 

Keszler érezte, hogy kitör 
a vész. Gyors tettre szánta 
magát. 

— Meg voltak kenve a 
kocsikerekek? — kérdezte 
komoly arccal. 

— Igen - — felelte Mik¬ 
száth. — Biztosan. 

— Akkor harattyolni — 
döntött a kritikus. — Kü¬ 
lönben: huruttyolni. 

Békés István 
anekdntáskönyvéből 



























































































Dolgozik a munkaközösség 


Vasvári Anna rajza 



- Én még ezt a zárat is megjavítom, mert a fiam történe¬ 
lemből is rosszul áll! . . . 


i#« m m 

Mármint lakóbizottsági elnök. Maga az intézmény még nem 
régi, de már kialakulóban vannak egyes ismertető tulajdonsá¬ 
gok, melyek a rendszerbe foglalást lehetővé teszik. Milyen 
elnököket ismerünk? 

A nagyvonalú. Elnöki feladatai közül csak az aláírást tel¬ 
jesíti. Azt viszont gyorsan és szívesen. Nincs olyan, amit ne 
tanúsítana. Híresebb teljesítményei közül is kiemelkedik az 
a bizonyítvány, melyben a fszt. 3. alatt lakó Fehémé kéré¬ 
sére igazolta, hogy nevezett fiatalasszony 500 forintos nyug¬ 
díjából tartja el három fiát, négy leányát, kilenc unokáját, 
és támogatja külföldön élő agg szüleit. 

Az aggályos. Tisztában van azzal, hogy aláírása sorsdöntő 
jelentőségű, mely történelmi fordulatok kialakítását eredmé¬ 
nyezheti. Éppen ezért csak akkor igazolja, hogy Spájz Aurél 
egyszobás albérletében élettársként él együtt Kovács Szidóniá¬ 
val, miután már négy héten keresztül, a lépcsőházban lesben 
állva, meggyőződött arról, hogy a gangra nyíló szoba ablaka 
22 óra körül elsötétül, s onnan csak a reggeli órákban lép 
ki a komoly Spájz, nyomában a mindig mosolygó Szidikével. 

A lelkes. Mindent elvállal saját és háza nevében. Ha fel¬ 
vetődik a kerületi tanácsnál az a gondolat, hogy mennyivel 
szebb lenne a Stelázsi utca vége az odahordott 30 méter ma¬ 
gas, gazzal benőtt szemétdomb nélkül, ő rögtön felajánlja: 
a ház lakói aztat a hegyet a zsebkendőjük négy sarkában el¬ 
hordják, természetesen társadalmi munka keretében. Megbíz¬ 
ható nyilvántartása lehetővé teszi, hogy a lakók szabad idejét 
pontosan ismerje, és annak betöltéséről állandóan gondoskod¬ 
jék. A házban az utóbbi években gyermekek nem születtek. 

A jogász. Minden jogszabályt betéve tud, és álmából fel- 
költve azonnal megmondja: a fürdőszoba-kályha kiégett belső 
füstcsövét mely esetben köteles a lakó és mely esetben a 
bérbeadó meg javíttatni. Ha feltűnik igénytelen alakja a ház- 
kezelőségen, a műszaki dolgozók soronkívül beveszik Andaxin 
adagjukat, vagy a világítóudvar falán felmászva a padláson 
át távoznak. 

A joviális. Pirospozsgás, dús őszhajú, egyenes tartású nyug¬ 
díjas öregúr. A ház atyja. Mindenkivel egyformán tréfálkozó 
és közvetlen, de csak a lányok, fiatalasszonyok állát csipkedi 
meg. 

A fenti csoportosítás összeállításánál nem törekedtem tel¬ 
jességre. Készséggel elismerem, hogy vannak más olyan tudo¬ 
mányos munkák is, melyek nyomdát és papírt igényelnek. 
Minden esetleges félreértés elkerülése végett azt is ki kell 
jelentenem, hogy vannak olyan elnökök is, akik rátermetten, 
gondosan, kitűnően végzik munkájukat, és nem fedezhető 
fel náluk a fogyatékosság legkisebb jele sem. 

Én is lakóbizottsági elnök vagyok például. 

lt Vidrányi István 




- Mondd csak. Jani, minden el van boronáivá? 

- El! Julisék már varrják a kelengyét! 



- Bözsi, nézd meg, jól fekszik a kutya? 


T ermészétBarátok 



- Látja, ezért jó, ha az ember külkereskedelmi vonalon 
dolgozik..; 

’prndAk tudó 


„A selyem ma már mindenkié!" - olvastam a társadalmi 
fejlődést diadalmasan hirdető plakátot az autóbuszon. 

Amikor közelebbről is megnéztem a plakátot megdöbbenve 
láttam, hogy a különféle selyemholmiknak áruk is van, az 
egyik ennyibe, a másik annyiba, a harmadik amannyiba ke¬ 
rül. Hogyan? Jogos tulajdonomhoz csak úgy juthatok hozzá, 
ha pénzt adok érte? 

Azért már nylont is kaphatok! 



Irodalmi vízióm: rövid párbeszéd a Lohengrinből: 

- Én Lohengrin vagyok! 

- Mit nem mond! 

% 

Végre rájöttem arra, hogy miért ismerik el Shakespeare-t. 
Mert az kétségtelen, hogy elismerik. Kiváló színpadi írónak 
tartják, darabjait előadják, könyvalakban megjelentetik, cik¬ 
keket ismertetéseket, méltatásokat imák róla, darabjait 
filmre viszik, rádióban, televízióban közvetítik stb., stb. 

És miért ismerik el? 

Megmondom! Azért, mert meghalt! 



lUPAS |1 

Miért nem adtak ki a legutóbbi nyugatnémet—francia 
politikai tárgyalásokról részletes írásbeli jelentést? 


Az első világháború előtt két hírhedt kupec kereskedett a 
Nyírségben, Garai és Schumek. Egyszer, aratás idején, talál¬ 
koztak, és Garai három vagon búzát ajánlott a kollégájának 
szeptemberi szállításra. Csakhamar megegyeztek vagononként 
hatszáz koronás árban. Parolázás után azt kérdezte Garai: 

- Nem akarod, hogy írást készítsünk a megállapodásról? 

Schumek méltatlankodva válaszolt: 

- Minek közöttünk írás? Ha közben felmegy a búza ára, 
te úgysem szállítod, ha meg lemegy az ára, én úgyse ve¬ 
szem át... 


Remélheti-e Anglia, hogy Nyugat-Németország vissza 
fizeti háború utáni adósságát? 


Kalpaghyék nagylábon éltek annak idején, nevelőkisasz- 
szonyt is tartottak a kislányuk mellett. Egyszer sürgősen 
hívatták a háziorvost: a kisasszony megbetegedett. A doktor 
ágyban találta a pácienst, megfogta a pulzusát, és megkér¬ 
dezte : 

- No, mi a panasz? 

A lány így felelt: 

- Nincs nekem semmi bajom, doktor úr, de nem vagyok 
hajlandó nekik potyára dolgozni. Ugyanis már hónapok óta 
nem kaptam meg a béremet. 

Mire a doktor a legnagyobb nyugalommal levetette a ka¬ 
bátját, és így szólt: 

- Akkor legyen szíves, kedves kisasszony, egy kicsit bel¬ 
jebb menni, hadd feküdjek maga mellé .. . 





Január közepén elromlott 
a kazán. Mivel kijavítása, a 
szakértők szerint huzamo¬ 
sabb időt igényelt, átmeneti¬ 
leg kölcsönkályhákat állí¬ 
tottak be a hivatali helyisé¬ 
gekbe. 

Mi egy tekintélyes külse¬ 
jű, csillogó alkotmányt kap¬ 
tunk, és szobatársam, Péter, 
először megpillantva méltán 
fejezte ki elégedettségét: 

— Vulkán (ez a név volt 
ajtajára ráírva) — úgy ér¬ 
zem — többet ér száz köz¬ 
ponti fűtésnél, mert egy¬ 
szerű, de megbízható. Sze¬ 
rény, akár az ibolya, és tü¬ 
zes, mint ifjú babám. Csak 
örülni tudok neki. Legjobb 
lesz, ha felváltva végezzük 
el majd a személyével kap¬ 
csolatos teendőket. Ma én 
fűtök be, holnap te. holnap¬ 
után ismét én, s ezt így foly¬ 
tatjuk, míg haza nem ér¬ 
keznek a gólyák az Egye¬ 
sült Arab Köztársaságból... 

A logikus tervet helyesel¬ 
tem, és hozzáfogtam ügyes¬ 
bajos aktáim rendezéséhez. 
Ám néhány perc múlva fur¬ 
csa jelenet keltette fel ér¬ 
deklődésemet. Péter hason 
fekve fújta Vulkánt, aki 
ezt a lelkes igyekezetét 
mindössze némi korom¬ 
mal honorálta. Ekkor 
barátom, rövid tűnődés 
után, átcsoportosította erőit: 
mindent kikotort a kályhá¬ 
ból a földre, hogy később 


újból visszategye más sor¬ 
rendben, nagy műgonddal 
biztosítva a papiros meg a 
szén elméletileg is legkedve¬ 
zőbb arányát. Középkori al¬ 
kimisták megszállott tekin¬ 
tetét véltem sugározni sze¬ 
meiből, midőn odaérintette 
alkotásához az égő gyufát. 

Az eredmény nem is ma¬ 
radt el. Csakhogy bölcsek 


köve helyett kis hiján frászt 
kaptunk: baljóslatú ropogás 
folytatásaként, a készülék 
oldalán ölnyi lángnyelvek 
csaptak ki, és a ritka fény¬ 
tüneményt nemsokára ha¬ 
mueső követte. A délelőtt 
hátralevő része takarítással 
és szellőztetéssel telt el. 

Érthető hát, ha másnap 
kissé bizonytalan hangulat¬ 
ban fogtam munkához. Éj¬ 
szakai vízióm a szénfűtésű 
kályhák láncreakcióiról, lí¬ 
rai álmodozásnak tűnt a ret¬ 
tentő valósághoz képest. 
Vulkán kitett magáért. 


Láthatatlan nyílásaiból 
először karvastagságú füst¬ 
oszlopok törtek az ég felé, 
később izzó lávát lövellt 
szerteszét. Tazieff kollégám¬ 
ra gondoltam, mély együtt¬ 
érzéssel, aki a Találkozás az 
ördöggel című filmben 
majdnem mindezt végigcsi¬ 
nálta ... 

Hasonlóképpen kudarcba 


fulladt Péter heroikus pén¬ 
teki próbálkozása is. 

Szombaton, lélekben meg¬ 
törve, némi megadással, ép¬ 
pen hozzákezdtem a mág¬ 
lyakészítéshez, amikor szo¬ 
batársam belépett, és legna¬ 
gyobb meglepetésemre így 
szólt: 

— Ha nem tudnám, hogy 
nincsen július, azt hinném, 
hogy július van! Csak nem 
akarsz befűteni ebben a po¬ 
koli hőségben? 

Könnyezve mélyedtem be¬ 
le a kimutatásokba: lám, 
lám, nem veszett ki még 


teljesen a jó érzés az embe¬ 
rekből. Ily módon akar meg¬ 
kímélni a viszontagságoktól 
ez a drága fiú. 

Hétfőn sikerült visszaad¬ 
nom a kölcsönt. Lehetett 
úgy tíz fok hideg. Péter sze¬ 
net hozott a pincéből, de én 
ráripakodtam: 

— A rádió bemondta, 
hogy a mediterrán légtöme¬ 
gek már Kispestnél vannak, 
te meg itt ész nélkül pazarol¬ 
nád a népgazdaság egyik 
legfontosabb alapanyagát!! 

Szemmel láthatólag hálás 
volt figyelmeztetésemért. És 
ez így ment ezután napról 
napra. Ha én voltam a so¬ 
ros, Péter jegyezte meg, 
hogy még a tudomány tör¬ 
ténetében is milyen páratla¬ 
nul enyhe tél ez a mostani, 
ha pedig ő, akkor viszont 
én fakadtam ki keserű sza¬ 
vakkal a cukrászok ellen, 
amiért szabotálják a fagy¬ 
lalttermelést. 

Március elején végre 
rendbejött a központi fűtés. 
Elszállították az összes szén¬ 
alkalmatosságot. Péter szo¬ 
morúan nézett a Vulkán 
után és megjegyezte: 

— Félek, rossz cserét csi¬ 
náltunk. A kazán könnyen 
elromolhat újra, de egy 
kályha, az mégiscsak egy 
kályha, — akkor fűt be az 
ember, amikor akar ... 

Dalmáth Ferenc 






















Bajuszpedrő, bajuszkötő 
Nincsen már. 

Stuccolás a hajnyíráshoz 
Ingyen jár. 

S van, aki a bajszát csak úgy 
Lógatja. 

Nem pedri, mint hajdanában 
Jó atyja. 

Cifra cipőgomboló is 
Emlék már. 

őrző helye pár színházi 
Kelléktár. 

Manapság a cipőcskékbe 
Fűző kell, 

S gutaütés jár a 
Cipőfűzővel. 

Hajsütővas biedermeier¬ 
színfolt volt, 

Manapság már nem veszi a 


Karinthy Frigyes nyomán 

Gerö Sándor rajza 



- Hé, apjuk! A te fiad, meg az én fiam verik a fiunkat! . . . 


Limlom-bolt. 

S ki gyárt ma már cilindert és 
Gérokkot? 

A gyártója ismerné az 
Éhkoppot. 

Sajnos, ilyen sorsra jut a 
Fésű-gyár. 

Ügy látom, a nőknek nem kell 
Fésű már. 

Ahány fénykép, címlap, mind azt 
Példázza: 

Ma a nő a haját csak úgy 
Szétrázza. 

Lóg a hajfürt elöl, hátul 
Két oldalt. 

Aki nézi, fejet csóvál 
És sóhajt: 

— Normálisnak látszik ez a 
Szép orca, 

De a frizurája „á la 
Tébolyda!’’ 

K. Tóth Lenke 


A fiatalság problémáiból 



- Fiacskám, mosd meg a füledet! 



vélte fkHtafi/: ^ 

hxM a.. feaAwtoMt WmqtjfiattZie 

- - - 7 ~ ~ . -1— 

jjí&xuójiu^ ty'WrfMJSfMttnafcíí 

_ (MMfXo 38 ^otaX^xtré/iTZ • ~ _ 

Mdít'U fowXctgAUiXL (fői 

K2&. 'HÓJT. VltfQty nWYUA MjCuOWXStiyf- 

tSLrvuyzrr- _ 



Z 1 


• f r r/ 

Bej áron o 



Hátha valaki nem ismeri 



Tavaszi gólyahír... 

Helyzetkép 


Szegő Gizi rajza 




Aki virággal vár 
ja a feleségét. . 


HHHHI 


Figyelmes 

férj 


Puritán vezető 

Sajdik Ferenc rajza 



- Maga nagyon téved, Erzsiké, ha azt hiszi, hogy személyi bájakkal nálunk"előre 
f^het jutni I..; 


mmum/ 

Az alábbi kis történet többet mond el 
Nagy-Britanniáról, annak népi összetéte¬ 
léről, mint sok földrajzkönyv. 

Mr. Henry Newton angol ember, s 
büszke is rá. Éppen ezért nem hajlandó 
beleegyezni abba, hogy leánya, Marilyn 
egy idegenhez menjen feleségül. Mint a 
bíróság előtt elmondta, torkig van a 
mocskos idegenekkel, azok az okai min¬ 
den bajnak, s nem ártana Anglia hatá¬ 
rait jobban őrizni a káros beszivárgások 
ellen. 

Marilyn vőlegénye — Bruce MacDonald 
— skót. 


E heti hirdetéseink 


-Mkjd en megmutatom . 
iogyaii kell takarítani/ 

-Először is a porosodó 
ócska rongyokat átadjuk 
a MÉH-aplf 


































































Sétálgatok a városban, né¬ 
zegetem a kirakatokat. 
Szemlélődés közben itt is, 
ott is feltűnik előttem egy- 
egy népszerű művészünk 
dedikált fényképe emlék¬ 
albumba illő szövegek kísé¬ 
retében. A fodrászszalon ki¬ 
rakatából három, valaha 
jobb fejeket látott paróka 
közül , az ismert operaéne¬ 
kesnő portréja mosolyog 
felém. A kép alján az aláb¬ 
bi szöveg olvasható. 


A csodás hidegdauerért 
örök hálával 
Csauer Rudinak: 

Regöczi Tini 

Néhány utcával odább 
egyik komikusunk fényképe 
díszeleg két darab kopott 
perzsaszőnyeg társaságá¬ 
ban: 


A felejthetetlen 
szőny egr oj tozásért 
Moskovic mesternek: 

Tomáhawk Artúr 

A maszek cipőbolt kira¬ 
katából a harmincas évek 
szubrettje tekint kacéran 
rám, miközben elegáns moz¬ 
dulattal a lábán feszülő 
szandálra mutat: 

Hacsak tehetem, 
Branzol-féle tevehólyag 
szandált viselek, 
mert sikkes, és megőrzi 
hangom üdeségét. 

1934. Falsch Erna 

És így tovább. Színészek, 
operaénekesek, filmsztárok , 
de sehol egy író. A sárga 
irigység szorítja össze tor¬ 
komat. Ügy látszik a toll 
mestereinek véleményére és 
fotográfiájára nem tart 
igényt sem a kisipar, sem 
az állami kereskedelem. Pe¬ 
dig mennyire érvényesülne 
egy költő arcképe is például 
az Of ötért kirakatában, 
amint hatásos szöveg kísére¬ 
tében így hívná fel a figyel¬ 
met a divatos szemüvegek¬ 
re: 

„Mióta Ofotért szemüveget 
hordok, jobban látom saját 
hibáimat!'" 

Persze maguk az írók is 
tehetnek egyet-mást e ne¬ 
mes hagyomány továbbfej¬ 
lesztése érdekében. Például 

így: 

Hálás olvasóimnak őszinte 
csodálattal humoreszkem 
olvasása alatt tanúsított 
példátlan türelmükért. . . 

Szilágyi György 




Megegyeztem a fiammal. 
Ha ötöst kap, két forintot 
adok neki. 

Ha Kossuth-díjat, ötöt. 


Szeretek utánajárni a dol¬ 
goknak. 

Nemrégiben kimentem a 
pusztára. Amerre a szem el¬ 
lát: sehol egy lélek. Messze 
a távolban ösztövér kétágas, 
hórihorgas gémmel. Fejem 
felett az ég, lábam alatt az 
édes anyaföld. 

Aztán elővettem aktatás¬ 
kámból egy újságot, és jó 
hangosan kiáltva, felolvas¬ 
tam egy cikket, amely arról 
szólt, hogy egy kis üzletet 
tizennégy hónapig tataroz¬ 
tak. Végezetül, a pusztába 
kiáltottam a szokásos kér¬ 
dést: 

— Ki a felelős? 

A puszta nem válaszolt. 

Néhány nap múlva azon¬ 
ban gépírásos levelet kap¬ 
tam: 

„Ez ügyben minket sem¬ 
miféle felelősség nem ter¬ 
hel” 

Aláírás: „Dr. Puszta Pusz- 
tauer főosztályvezető” 

Két tolvaj beszélget: 

— Te hapsi, ma este szaj- 
rézni megyünk — mondja 
az egyik. 

Mire a másik: 

— A téma felvetése me¬ 
rész, de nincs eléggé kibont¬ 
va, és a levegőben lebeg. 
Logikája labilis, és a vonal- 
vezetés nem elég konzek¬ 
vens ... 

Az illető véletlenül a kri¬ 
tikusi tolvajnyelvet tanulta 
meg. 


Részlet egy filmlevélből: 1 

„Néhány hetet Bergengó- 
ciában töltöttem. Majdnem 
minden este moziban vol¬ 
tam. Láttam az „Erotika’' 
című színes filmet, amely 
körül szenvedélyes viharok 
dúltak. Egyesek szerint a 
film erkölcstelen. Mások 
szerint több, mint erkölcs¬ 
telen. Valóban, a nászéjsza¬ 
ka jelenete túlságosan natu¬ 
ralista, és a mézeshetek 
képsora, bármilyen művé¬ 
sziesen is van fényképezve, 
obszcén. De a légyott-jele¬ 
net költői realitása felejt¬ 
hetetlen élmény maradt szá¬ 
momra. 

Kár, hogy önök nem lát¬ 
hatják ezt a filmet. Én is az 
utolsó előadáson láttam, 
másnap ugyanis betiltot¬ 
ták. Nem sokkal később 
egy struccmadár felfalta a 
film kópiáit.” 

Tudomásom szerint a 
MOKÉP most tárgyal egy 
strucc megvételéről, amelyet 
a közeljövőben fognak be- 
mutatni az Állatkertben. 


(mikes) 


Vasárnapi takarítás 



Tájékozott kisangyal 



- Hallatlan! 
sokat ( 


Ennyire nem ismeri a munkavédelmi előírd- 


Megrendítő pillanat 

Le a MroJíráiíávai 

Javító célzatú kereskedelem 


Társadalmunkban szé¬ 
leskörű nevelőmunka folyik 
az ember jellemének fej¬ 
lesztéséért, például a nagy¬ 
képűség, az elbizakodott- 
ság, a fölényeskedés ellen. 
Ennek az emberformáló 
harcnak áll szolgálatában a 
falra szerelhető porcelán¬ 
testű, műanyag-borítású vil¬ 
lanykapcsoló. Adjunk az 
eífajta fölényeskedő, elbiza¬ 
kodott ember kezébe egy 
ilyen villanykapcsolót, és 
mondjuk neki, hogy szerelje 
fel azt. Munkája végeztével 
csendes, szerény, önbizal¬ 
mában megrendült embert 
találnak a helyén. 

A kapcsoló porcelán-tes¬ 
te ugyanis a legcsekélyebb 
l nyomásra teljes szélességé¬ 
ben elhasad. A porcelán¬ 
test két csavaros szeggel 
erősíthető a falra, s a bur¬ 
kolat két csavaros szeggel 
a porcelántesthez. A négy 
csavaros szeg bármelyiké¬ 
nek csekélyebb nyomására, 
aporcelántest elmállik,majd 
elhasad. A csavaros szegek 
lazább behelyezése esetén, 
a porcelántest lötyög a fa¬ 
lon, majd a földre zuhan¬ 
va elmúlik és elhasad. A 
szegek megerősítése mellett 
a test, a már fent említett 


módon a falon elmállik és 
elhasad. 

A műanyagburkolat laza 
felerősítése esetén a burko¬ 
lat leesik a porcelántetőről, 
a földön elhasad, és a kap¬ 
csolót áramütésre alkalmas 
állapotba hozza. A burko¬ 
lat erősebb felerősítése ese¬ 
tén, a porcelántest a falon 
megreped, a burkolat pe¬ 
dig a porcelántesten reped 



meg, majd leesik a földre, 
ahol elhasad és a porcelán¬ 
testet áramütésre alkalmas 
állapotba hozza. Vigyáz¬ 
zunk arra is, hogy a vil¬ 
lanykapcsolón ne legyen 
semmiféle előzetes apró re¬ 
pedés, mert úgy a kapcsoló 
felszerelés közben könnyen 
törik. 

Kérjen a Keravillnál jel¬ 
lemfejlesztő villanykapcso¬ 
lót! 

S. P. 


Kalandom a Formikával 


Január 2-án a Lenin körúti 
színesbútor-boltban vásároltam 
egy 3460 forintos „Formika" 
nevű konyhabútort. A csoma¬ 
golásra és szállításra befizet¬ 
tem 234 forintot, majd vissza¬ 
tértem támaszpontomra, és tü¬ 
relemmel vártam a bútor érke¬ 
zését. Két hét elmúltával, a 



várt bútor helyett, egy várat 
lan levelet kaptam a bolttól, 
amelyben értesítettek: az* álta¬ 
lam vásárolt bútor megsérült, 
és kérték szíves hozzájárulá¬ 
somat, hogy a leszállítandó 


bútort a készülő, ugyanolyan 
szériából küldhessék el. 

Szíves válaszomban közöl¬ 
tem velük: vagy a pénzt, vagy 
a bútort küldjék, de lehetőleg 
sürgősen. Aztán vártam néhány 
hetet, mivel azonban se pénz, 
se bútor, se válasz nem érke¬ 
zett, megkértem egyik Buda¬ 
pesten lakó ismerősömet, hogy 
személyesen járjon el a „For¬ 
mika" ügyében. Eljárt. Meg¬ 
nyugtatták, hogy február 23-ig 
minden bizonnyal megkapom. 
Nem kaptam meg, pedig már 
a márciusnál tartunk. 

Most pedig arra kérem a 
Ludas Matyit, mint legjobb 
pesti ismerősömet, járjon utá¬ 
na, hogy vagy a bútort, vagy 
a pénzt sürgősen megkapjam. 

Szabó Gúla 

Pankasz 


Az érdekeltek hozzászólnak 


„Csak nagy üveg” című köz¬ 
leményükkel kapcsolatban kö¬ 
zöljük, hogy üveghiány miatt 
nem kerülhetett megfelelő 
mennyiségű kis üveg Diana 
forgalomba. Az üveghiány az¬ 
óta megszűnt, és már kellő 
mennyiségű kis üveg áll a fo¬ 
gyasztók rendelkezésére. 

Zuglói Édesipari Gyár 


„Hol az apró komámasz- 
szony?” című közleményükre 
közöljük: a kalauzt, bár sza¬ 
bályosan lárt cl, hibáztatjuk, 
egy kis jóindulattal módjában 
lett volna visszafizetnie az 
ötven fillért. Dolgozónkat ki¬ 
oktattuk és figyelmeztettük. 

Fővárosi Autóbuszüzem V. 

Tapocai Kálmán igazgató 

A RUGALMASSÁG ÉS A TÁBORI PÜSPÖK 


A második világháború utolsó évében együtt- 
küzdő magyar és szovjet partizánok egy cso¬ 
portja a harcok sodrában kapcsolatba került a 
lengyel felszabadító hadsereg egyik alakulatá¬ 
val. És azontúl közösen üldözték, verték az 
immár „rugalmasan elszakadó" nácikat. így hát 
a három nemzetiségű harcosok között bajtársi, baráti kapcso¬ 
latok szövődtek. * 



Váratlanul azonban egy probléma bukkant fel. Annak idején 
ugyanis a lengyel hadseregben még tábori papok működtek, 
és tábori miséket rendeztek. A szovjet és magyar partizánok 
azonban, mint felvilágosult forradalmárok, nem hittek semmi¬ 
féle vallásban, s nem szívlelték a papokat. Am a régi lengyel 
tisztekből álló parancsnokság őket is meghivta az egyik va¬ 
sárnapi nagymisére, amelyet maga a tábori püspök celebrált. 
A meghívást a magyar és szovjet partizánok elfogadták, de a 
többség azt mondta: valamilyen ürüggyel majd kimentik ma¬ 
gukat. De a szovjet és magyar partizánvezetők úgy véleked¬ 
tek: egységüknek részt kell venni a misén, nehogy emiatt 
rontsák a lengyelekkel való együttműködésüket. így is történt. 

Amikor azonban a magyar és szovjet partizánok látták, 
hogy a régi szellemben nevelt lengyel katonák sorra a tábori 
püspök elé járulnak és kezet csókolnak - kijelentették: ők 
az istennek sem csókolnak kezet... A magyar partizán vezető 
ekkor azt hangoztatta: vallási kérdésekben rugalmasnak és 
taktikusnak kell lenni. Minden partizán járuljon a püspök 
elé, és csináljon úgy, mintha kezet csókolna . .. 

A mise után az egyik szovjet partizán, aki tudott lengyelül 
is, kezet nyújtott a rugalmasságot tanácsoló magyarnak, 
mondván neki: 

- Igazad volt. Meggyőződtem róla .. . 

- Hogyan? - kérdezte a magyar. 

- Hát az történt - válaszolt -, hogy amikor a püspök elé 
járultam, és imitáltam a kézcsókot, halkan azt mondtam len¬ 
gyelül: „Én nem csókolok kezet, mert tizenkilences kommu- 
mista vagyok . . ." Erre a püspök a fogai közt sziszegve rám 
mordult : 

- Ebadta! Azonnal csókolj kezet, mert én tizenhetes bol¬ 
sevik vagyok . .. 


A JELENTÉS ÉS A KORSÖ SÖR 


Az egyik közlekedési üzem osztályvezetőjé¬ 
nek terjedelmes Jelentést kellett készítenie vala¬ 
milyen vállalati ügyről. Bosszankodva írta azon¬ 
ban az anyagot, mert meggyőződése szerint az 
ilyen jelentéseket a felettes szervek illetékesei 
vagy nem olvassák végig, vágy nem tanulmá¬ 
nyozzák át elég alaposan. Ám hogy próbát tegyen - mon¬ 
danivalója kétharmada után zárójelben közbeszúrta a követ¬ 
kező mondatot: „Aki idáig elolvasta, kap egy korsó sört!" 

- Vagy észre sem veszik majd - mondta egy munkatársá¬ 
nak vagy ha igen, legfeljebb letolnak . .. 



Nos, a jelentés elment az első felettes szervhez. Az anyagot 
ott kutyafuttában átnézték, és újabb iratok csatolása után 
továbbították a következő felettes szervhez. Itt egy-két osz¬ 
tályt is megjárt az anyag. Kiegészítő megjegyzést is írtak 
hozzá, és újabb dokumentumokkal ellátva az egész paksa- 
métát eljuttatták a minisztériumba. 

Az üzem osztályvezetője már igazolva látta magát, mert 
a jelentésen senki sem kifogásolt semmit. Az egyik nap azon¬ 
ban szólt a telefonja, s közölték vele, hogy bekapcsolják a 
miniszterhez: 


- Itt Kossá beszél - hangzott a drót túlsó végén. - Csak 
azért hívtam, mert kérem a korsó sört... 

Szenes Imre gyűjtése 









Az ital rabja 


Válóperes tárgyaláson 


Szűr-Szabó József rajza 



£i*mSn %S 

\j Korunk bár az ész hona, v 

\ Maradt benne babona. 

I Kopogás fán, asztalon, ^ 

Y ha nincs semmi ártalom; / 

kiáltás, ha pohár dől, ( 

születendő gyerekről; \ 

s esküvőről, ha szép lány 
sarkára lépsz az utcán. 

Olyan már, mint a mese, 
nem is hiszi senki se, 

de valami íztadó, 
tréfáskedvű így a szó. 


Forr az ólom, majd kifut. 

Mit jósol, ha vízbe jut? 

Mindenkinek az jön ki, 
miért a vágy elönti: 

Albérlőnek — főbérlet, 
leányoknak — jó férjek, 

legényeknek — lány, elmés, 
a gazdáknak* — jó termés. 

— Hát ez milyen vadállat? 
Disznó! — Telitalálat. 

A lottóban nyereség; 
ferblitársnak — vereség. 

Nem a pénzért — ó, ne-ne.: 

— Ott egye meg a fene! — 

a jó-kedvért bent, belül, 
hogy végre már sikerül. 

Jókívánság sose’ kár, 
a lélek is erre vár, 

jó fog, jó szív, jó ideg 
adassék mindenkinek ... 


S a költőnek? — mi legyen? \ , 

Villácska a Sashegyen? 

Autó? — benne kóctigris? (J 

— Nem becsüli a bugris. r 

Nem kell néki semmi más, \ 

csak egy kevés biztatás, 

pár jó szó-korty — nem borból! v 
hanem néhány lektorból, ^ 

hogy a könyvét — Üsse kő! — / 

kiadja a Magvető. 1/ 

Jobbágy Károly \ 

>n^' 



- Megspóroljuk a mozijegy árát! 


Nincs többé kopasz fej! 


Kínos helyzetbe került San Colbour, a 
belga televízió egyik kedvelt riportere, 
aki annak idején a király esküvőjét köz¬ 
vetítette hazája televízió-nézőinek. A 
nagy esemény teljesen lázbahozta, és 
olyan lelkesedéssel magyarázta az egyes 
képeket, mint Szepesi György egy oszt¬ 
rák-magyar mérkőzést. Most aztán fe¬ 
gyelmi bíróság előtt áll, és valószínűleg 
felmondás nélküli elbocsátásra ítélik, te¬ 
kintettel a feljelentő magas személyére. 
Hogy ki a feljelentő? Nem kisebb tckin-» 
tély, mint Umberto volt olasz király, a 
főúri esküvő egyik vendége. És mi a 
riporter bűne? Miközben a vendégek 
kilétét magyarázta a nézőknek, izgatot¬ 
tan így kiáltott fel: „És íme, kedves né¬ 
zőim, az örömapa mögött, ott, ott, jobb¬ 
ról, az a kopasz, nem más, mint Umberto 
őfelsége, az utolsó olasz király. Nem két¬ 
séges, a királyságban élő bűnös megkapja 
a magáét, és majd megtanulja, hogy 
másképpen kell beszélni egy szolgálaton- 
kivüli uralkodóról. Legalábbis ilyenfor¬ 
mán: 

- És most, kedves hallgatóim, nézze¬ 
nek a kép jobb oldalára, ott látják a 
dicső Umbertót, akinek koronás fején 
erősen megritkultak diadalmas fürtjei.. . 


Kritika 

Vasvári Anna rajza 



Utálom a zenét! 


A francia futballpályákon tilos az üveges sör 

£rerő Sándor rajza 



Pfuj bíró! 

Pesti háziasszony: Remélem, hoztak magukkal hatvanas 


horgolócérnát!?.,, 



HAMKi wr LA IV SA G 


A híres emberek lelkivilága mindig 
érdekelt, s a napokban is azért látogat¬ 
tam el a Világtörténelmi Pantheonba, 
hogy ott néhány régi ismerősömmel el¬ 
beszélgessek egyről s másról. 

Az egyik karosszékben éppen Nagy 
Sándor szunyókált. Leonardo da Vinci 
Napóleonnal sakkozott. Dzsingisz kán 
Cromwellal pingpongozott, s a mongol 
világhódítónak láthatóan nehézségei vol¬ 
tak a Lord Protector nyesett labdáival 
szemben. Cicero Robespierre-rel ultizott, 
Gandhi pedig Hannibálnak fejtegette az 
erőszak helytelenségét. A biliárdszobá¬ 
ban sok nézője akadt Galilei, Leonidas 
és Kant játszmájának. 

A nézők között egy hatalmas termetű 
trák dalia állt, név szerint Spartacus, a 
nagy római rabszolgalázadás egykori ve¬ 
zére. Beszélgetésbe elegyedtem vele. ö 


szívesen beszélt a capuai gladiátoriskola 
nagyszerű harcosairól, a nagy megmoz¬ 
dulásról, amely majdnem megdöntötte 
Róma uralmát. Volt gladiátoraival, rab¬ 
szolgáival, az egyik római sereget a má¬ 
sik után verte meg, amíg végül Crassus 
legyőzte őket. De a végső ütközet kime¬ 
netelétől függetlenül a hírnév, a dicső¬ 
ség Spartacusé lett a világtörténelemben. 

- És érdemes volt? - kérdeztem hal¬ 
kan. - Érdemes volt szembeszállni az 
egész világgal? 

- Érdemes volt! - kiáltott Spartacus, 
s már ügyet sem vetett a karambol játsz¬ 
mára. - A világ hálás, a világ nem fe¬ 
lejtett el. 

Elégedetten mosolygott, majd zsebéből 
egy kis csomagot húzott elő. 

- Ide nézzen! - mondta büszkén. — 
Az én nevemet viseli ez a csodálatos kis 


kés, amely simára varázsolja a férfiak 
arcát. Soha, soha nem is gondoltam arra, 
hogy valaha majd borotvapengét nevez¬ 
nek el rólam, s íme, az utókor túlszár¬ 
nyalta legvérmesebb álmaimat is. Ami¬ 
kor a férfiember nekimegy az arcának, 
mint vitézeim Varinus légióinak, a haj¬ 
lékony, kemény acél az én nevemet idé¬ 
zi, s ha a penge suhintására kicsordul 
a vér, marcona káromkodás jelzi a harci 
düh erejét, mint egykor a véres csaták 
alatt. Ha kinyitom az újságot, ott látom 
nevemet a hirdetésekben. Crassusról még 
csak egy pamacsot sem neveztek el. 

Beszélgetésünkre felfigyelt Napóleon 
is. Mivel amúgy is vesztésre állt, abba¬ 
hagyta a játékot, s bekapcsolódott a be¬ 
szélgetésbe: 

- Igen, érdemes volt! Érdemes volt 
beszáguldanom győztes csapataim élén 
az egész világot! A legjobb, a legdrá¬ 
gább konyakot nevezték el rólam! 

Mások is körénk sereglettek. Caesar 
és Nero büszkén hangoztatta, hogy az 
ember leghűségesebb társai, a kutyák 
százezrei viselik az ő nevüket. Icarus az 
autóbusziparban találta meg a maradan- 
doságot. Tizian a hajfestékben, ödipusz 
király a lélektanban. Voltak jogos pana¬ 
szok is. Sokrates keserű iróniával je¬ 
gyezte meg, hogy még egy rongyos szap¬ 
pant sem neveztek el róla. Achilles in¬ 
gerülten kérdezte, miért nem viseli a 
nevét legalább valamelyik gumi sarok. 
Galileit teljesen kielégítené, ha egy moz¬ 
gásművészeti iskola homlokán állna a 
neve. A panaszok nyomán magunk sem 
értettük, miért nincs Gandhi-fehérnemű, 
Brutus tőr- és késárugyár, Marco Polc 
utazási iroda stb., stb. 

Mindegy, az eredmények kétségtele¬ 
nek, még ha vannak is hiányosságok. 
Sok még a tennivaló, de mint az utókor 
képviselője, mégis megnyugodva állapít¬ 
hattam meg: nem felejtjük el, sőt meg¬ 
becsüljük nagyjainkat. 


Gyermekrajz-kiáliítás 


Réber László rajza 

Ára: 1 forint 


XVII . évfolyam 12, szám. 


1961 . március 23 



— Miért csókolgatja a gépet? 

— Búcsúzom tőle! Ez prototípus, ezt az életben többé nem látom! 





























Az irányítható rakéta őse- 

Várnai György rajza 



Az ellenőr 

Szűr-Szabó Józseí rajza 



- Nekem nagyon gyanús, hogy minden ilyen rendben van! 


MAI ANEKDOTÁK 


A felszabadulás utáni évek¬ 
ben jó néhányszor előfordult, 
hogy a Műszaki Egyetemről 
éjfél felé távoztak diákok - 
a vaskerítésen át. Egy alka¬ 
lommal az arra sétáló rendőr 
felfigyelt a jelenségre. Betörőt 
sejtve nyomban igazoltatta a 
kerítésen átkujtorgó fiatal¬ 
embert. Kiderült, hogy az ille¬ 
tő mérnökhallgató. Erre a 
rendőr csodálkozva megkér¬ 
dezte: 

- Mit keres itt ily későn, s 
miért nem a kapun távozik? 

- A Patyi bácsinál vizsgáz¬ 
tam, rendőr elvtárs ... 

- Ki az a Patyi bácsi? - 
szakította félbe a diákot. 

- Dr. Pattantyús Ábrahám 
professzor - mondta a hall¬ 
gató, és magyarázni kezdte az 
azóta már elhunyt kiváló Kos- 



suth-díjas tudós kilétét, eré¬ 
nyeit. 

- Csak az a „hibája" a mi 
Patyi bácsinknak - folytatta 
a mérnökhallgató hogy a 
vizsgákon igen megforgatja a 
tanítványait. Nála nem lehet 
mesélni, csak tudni. így aztán 
a vizsgák néha éjfélig is elhú¬ 
zódnak. Az egyetem kapuját 
viszont tízkor bezárják, s csak 
a kerítésen lehet kijutni. . . 

A rendőr nevetve is, meg 
gyanakodva is, útjára engedte 
a diákot. Nemsokára azonban 
ismét a karjaiba mászott egy 
mérnökhallgató, és kérdéseire 
az előzőhöz hasonló válaszokat 
kapott. 

Amikor a kerítésen a har¬ 
madik is átvergődött, a rendőr 
már csak azt kérdezte: 

- Maga is a Patyi bácsinál 
vizsgázott? 

- Nem, kérem - hangzott 
a válasz. - Én vagyok a Patyi 
bácsi . . . 



1960 decemberében, egyik 
napilapunk szerkesztőségében, 
több ismert színész részt vett 
egy eszmecserén, amelyet a lap 
kultúrrovata rendezett a szín¬ 


padi és filmbeli munkásábrá¬ 
zolás problémáiról. 

Heves vita kerekedett ama 
vélemény körül, amely szerint 
egy munkásalak megformálá¬ 
sához - sok egyéb mellett - 
nagy előny, ha az illető színész 
is dolgozott már valaha fizikai 
munkán. Ladányi Ferenc e kér¬ 
déshez így szólt hozzá: 

- Úgy vélem, a munkás¬ 
ábrázolás elengedhetetlen kel¬ 
lékei ugyanabban foglalhatók 
össze, amiben a színészi ábrá¬ 
zolás általában, a hajlambeli, 
alkati sajátosságokat természe¬ 
tesen nem tévesztve szem elől. 
Adottság, tehetség kell minde¬ 
nekelőtt. 

- Ez az! Tehetség kell! E- 


nélkül minden egyéb haszta¬ 
lan - helyeseltek többen za¬ 
josan. 

Ekkor Bihari József, aki ad¬ 
dig elmélázva figyelte a vitát, 
váratlanul közbeszólt: 

- Igen, tehetség kell ... 
Mert tüdő nélkül nem lehet 
köhögni! 

Szenes Imre gyűjtése 



.. .1Z0 r . 

sc/rüJÉBEN 


Amikor az iró kilépett a 
fcdrászüzlet ajtaján — ahol 
várakozás közben elolvasta 
saját, aznap megjelent ve¬ 
zércikkét: „Menjünk az élet 
sűrűjébe!” címmel —, csal¬ 
hatatlanul megérezte, hogy 
tavaszodik. Kellemesen süt 
a nap, homlokának baráz¬ 
dáit enyhe déli szellő simo¬ 
gatja redőtlenné. Levette 
írissen formált maradék 
fürtjeiről kalapját, és bele¬ 
gondolkozott a közelgő ta¬ 
vaszba. 

Hirtelen elment a kedve 
attól, hogy haza vagy egy 
ronda füstös eszpresszóba 
menjen, s ott a zsebébe 
gyűrt kéziratlapokra alkos¬ 
son. Megfontoltan mérle¬ 
gelte a problémát, és úgy 
döntött, hogy eleget tesz sa¬ 
ját cikke felhívásának: sem 
haza nem megy, sem kávé¬ 
házba, hanem egyenesen 
beveti magát az élet sűrű¬ 
jébe, vagyis végigsétál a 
Kossuth Lajos utcán. 


Eleinte a kirakatokat néz¬ 
te, és úgy határozott, hogy 
hírfejet ír valamelyik lap¬ 
nak az árubőségről. Később 
eszébe ötlött egy korábbi 
vezércikke, amelynek ez 
volt a címe: Középpontban 
az ember. Ettől kezdve az 
embereket figyelte. Meg¬ 
próbálkozott azzal a játék¬ 
kal, hogy kitalálja a szem¬ 
bejövők foglalkozását. Ha¬ 
marosan ezzel is felhagyott. 
Mégsem lehet, hogy mind 
osztályvezető — gondolta, 
és feltűnt neki egy csinos 
nő. Most már az Astoriá¬ 
hoz ért. Innentől a Rókusig 
a szeme sarkából jól meg¬ 
nézett minden nőt. Milyen 
csinosak! És milyen fiata¬ 
lok! Hát iskolába senki sem 
jár? 

A Rókustól a Nemzetiig 
leplezetlenül bámulta őket. 
Aprólékosan, szinte lélek¬ 
tanilag figyelte, és elemezte 
a nőket. Arcukat, ajkukat, 
tarka ruháikat, a lábukat. 
Kecses mozgásukat. Két 
csevegő lánynak a nyomába 
szegődött, hogy a témáikat 
is megfigyelje. Az egyik 
azonban észrevette, és meg¬ 
kérdezte a másiktól: Mit 
akarhat ez az öreg pacák? 

Ekkor hirtelen ismét a 
vezércikkre gondolt és az 
élet sűrűjére. Az órájára 
pillantott és energikus, fia¬ 
talos léptekkel balra for¬ 
dult. Az automata lámpá¬ 
nál átment a Körút túlsó 
oldalára s onnét egyenesen 
a Hungária kávéházba. 

(zay) 

Oszd meg és uralkodj ! 


Erdei Sándor rajza 



A gyarmatosító. Én ezt kivágom magamnak, a többit meg osszátok fel magatoknak, ahogy akarjátok 1 





Midőn Szekeres Géza gya¬ 
korló szerelmes felnyitotta reg¬ 
gel a szemét, egész bensejét 
megremegtette a hirtelen tá¬ 
madt érzés: az élet gyönyörű. 
A nap. csodálatos fénnyel tű¬ 
zött be az üvegen át. Az ablak 
előtt rügyeit bontogató fa állt, 
és a levegő-égben három bájos 
angyalka keringett. Mindhá¬ 
rom Iluci vonásait viselte. 

Friss tettvágytól duzzadva 
ugrott ki az ágyból. Azonnal 
elrohant egy jogi szakértőhöz 
tanácsot kérni: hogyan intéz¬ 
heti el mielőbb azt az állam¬ 
polgársági izét, okmányt. Ha¬ 
ladék nélkül az anyakönyv¬ 
vezető elé óhajtja vezetni a 
lányt. Szíve minden hevével 
szereti, és Iluci is bevallotta 
tegnap: ugyanezt érzi iránta. 

Vidáman fütyörészve felke¬ 
rekedett, és meg sem állt a 
Pipitér utcai 9116. számú ügy¬ 
védi munkaközösségig. 

Derűje kissé lelohadt, mi¬ 
dőn belépett a szűk kis üzlet- 
helyiségbe, amelyben mintegy 
nyolc ügyvéd szorongott szá¬ 
mos ügyféllel egyetemben. 

Nem így képzelte ... Tágas, 
kellemes irodára számított, hí¬ 
vogató karosszékre és szobán¬ 
ként csupán egy ügyvédre. 
Nem baj - vigasztalta magát 
Iluci mégis a legdrágább 
lány, és az élet sem kutya. 

Az egyik jogász biztató moz¬ 
dulatára leült egy, a maga egy¬ 
szerűségében és festetlenségé- 
ben is ronda székre, egy 


ÜQYVÉDI MUNKAKÖZÖSSÉQ W&lSwTfí 


ugyancsak kiábrándítóan nyers¬ 
fa íróasztal elé. 

- Mivel állhatok rendelke¬ 
zésére? - kérdezte az ügyvéd. 

Szekeres lendületesen vázol¬ 
ni kezdte, hogy szeret egy 
lányt, és haladék nélkül fele¬ 
ségül óhajtja venni. Csak bizo¬ 
nyos okmányok, formaságok... 

Miközben szemét a siváran 
üres mennyezetre függesztette, 
amelyen csupán egy kiégett 
villanykörte himbálózott, egy 
szál megfeketedett dróton, va¬ 
lami egzisztencialista mélabú 
ülte meg lassan a lelkét. Való¬ 
ban össze akarja kötni sorsát 
Ilucival? Hisz alapjában véve 


sivár, üres az emberi lét, csu¬ 
pa nyersfaszék, gyalulatlan 
padló, szürke unalom. 

Az ügyvéd figyelmesen hall¬ 
gatta, majd cigarettára gyújt¬ 
va formálgatta magában a vá¬ 
laszt. 

A néhány pillanatnyi szünet¬ 
ben mondatfoszlány ütötte meg 
Szekeres fülét. A szomszéd író¬ 
asztalhoz tartozó ügyvédnek 
suttogta egy zilált középkorú 
nő: „De hát mondom, doktor 
úr, nem baltával! Előbb mér¬ 
get szórt a levesbe .. 

A harmadik íróasztaltól is 
ideszürenrlett néhány szó: 
„Szóval, miután ízületi csúz- 


ban elhalálozott a megboldo¬ 
gult .. /' 

Az előbb említett egziszten¬ 
cialista mélabú fekete csügge- 
déssé mélyült Szekeres lelké¬ 
ben: - Az egész élet globáli¬ 
san, házassággal együtt, egy 
méreggel teli tál, egy ízületi 
csúz. És ebbe az életbe akar 
ő beleházasodni? Megduplázni 
ezt a gyötrelmet? 

Midőn az ügyvéd néhány 
szippantás után megszólalt: - 
Tanácsom a következő... - 
bágyadtan szavába vágott: Kö¬ 
szönöm, ne fáradjon, már nem 
aktuális a dolog. 

Felállt, és az ütött-kopott 
küszöbön megbotolva eltávo¬ 
zott. 

Bánatos szívvel átbotorkált 
a szomszédos vas- és zsineg¬ 
boltba, hogy jó erős spárgát 
vásároljon. Ezzel szándékozott 
Iluci leveleit átkötni. Vissza¬ 
küldi az egész pakkot, néhány 
búcsúsor kíséretében: - Vál¬ 
junk el! Agyő, egyetlenem! 
Csao! 

Az üzletben, az impozáns 
márványoszlopok között, a de¬ 
rűs, áhítatra késztető merész 
ívelésű gótikus oszlopok alatt, 
a vidáman szikrázó neon-csö¬ 
vek tüzében, a bensőséges mű¬ 
vészi freskók tövében lassan¬ 
ként helyreállt lelkiegyensúlya. 

Az élet szép ... Ha egy vas¬ 
üzlet ilyen gyönyörű .. . Még¬ 
is feleségül veszi Ilucit. 

Kertész Magda 


Nagykocsi 


Szűr-Szabó József rajza 

















Divatbemutató 


Hogy a férfiaknak is legyen néznivalójuk. 


Érettségik idején 

Vasvári Anna rajza 



Hidd el, ez a szalag nagyon fiatalít!. .. 


Fejedelmi többes 


Úgy kezdődött, hogy be¬ 
mentem Verpeléti kartárshoz, 
ügyem előadójához, és meg¬ 
kérdeztem : 

- Nem tetszik tudni, mi 
van a kérvényemmel? Hét év¬ 
vel ezelőtt adtam be . . . 

- Legyen nyugodt - felelte 
az előadó kimérten. - Mi 
minden ügyet elintézünk ., . 
Kinek adta be a kérvényét? 

- önnek. 

- Akkor el is fogjuk in¬ 
tézni. 

- Ön? 

- Mi. 

Nagyot nyeltem, és remegő 
hangon azt mondtam: 

- Mégis, mikorra remélhe¬ 
tem, hogy . .. 

- Azt, kérem, nem tudjuk 
megmondani. .. 

- Mégis, kinél érdeklőd¬ 
hetnék? 

- Nálunk tessék érdek¬ 
lődni. 

Agyamban megszólalt egy 
verkli, de azért nyugodt vol¬ 
tam. 

- Kár türelmetlenkedni, ké¬ 
rem - mondta az előadó ba¬ 
rátságos hangon. - Az ügyét 
folyamatba tettük. Sajnos, az 
ügyfelek túlságosan türelmet¬ 
lenek . . . ' 

- Nem csoda, hogy türel¬ 
metlenek vagyunk -? válaszol¬ 
tam indulatosan. - Évek óta 
várunk., . 

- Kicsodák? 

- Hát mi! _ 

- Kik azok a mi? - húzta 

fel a szemöldökét Verpeléti. 

- Én vagyok - feleltem sá¬ 
padtan. 

Verpeléti tekintetét felhő 
árnyékolta be. 

- Mi nem szoktuk évekig 

váratni az ügyfeleket. Mi 

azonnal válaszolunk a beadvá¬ 
nyokra. 

- Én hét évvel ezelőtt ad¬ 
tam be önöknek egy kérvényt. 


s ezidáig még nem kaptam vá¬ 
laszt! 

- Nekünk adta be a kér¬ 
vényt? 

- Önöknek. 

- Ha nekünk adta be, miért 
éppen tőlünk kérdi? - csat¬ 
tant fel az előadó. 

Megtörültem verejtékező 
homlokomat, és elhaló hangon 
megkérdeztem: 

- Hát akkor kihez fordul¬ 
jak? 

- Hozzánk, és ne bennün¬ 
ket tessék macerálni! . .. 

A verkli felrobbant a fejem¬ 
ben, de a robbanás nem lát- 
szódott rajtam, csak a szemem 
ugrált ide-oda. Verpeléti gya¬ 
nakodva figyelt. 

- Tessék nyugodtan haza¬ 
menni . , . Ügyét elintézzük, és 
majd postán kiértesítjük. 

- Itthagynám a telefonszá- 
munkomat- ... 

- Nálunk? Nekünk semmi 
közünk az egészhez. Nem a 
mi dolgunk. 

- Hát akkor kire tartozik? 
- suttogtam elgyötörtén. 

- Hányszor mondjuk még, 
hogy ránk? 

- Akkor mégis itthagynám 
a telefonszámomunkat. 

* «- Ember! Hát nem érti? Mi 
nem foglalkozunk az üggyel! 

Valaki keserűen felkacagott 
a homlokom mögött. Talán a 
verklis, akinek felrobbant a 
fejemben a verklije. 

- Értem, persze hogy ér¬ 
tem. Mi intézzük, azazhogy 
mönök. Maguk. Mimaguk. 
Nem ők, mi, miők, őkmi, ér¬ 
tem. Nálunk van a kérvény. 
Minálunk. Tinálunk. önálunk. 
Nem nálunk. Értem. Köszö¬ 
nöm . .. 

Gyorsan kimentünk a szobá¬ 
ból, de csak én mentünk ki. 
ök maradt. 

S intézték az ügyemet. 

De nem a Verpeléti. 

Mikes György 

Kaján Tibor rajza 



me gmagysri 


Vajon a hatmillió munkanélkülivel 
rendelkező Egyesült Államok telje¬ 
síteni fogja-e a szegény országok- 

n ik te tt nag y han g ú i géretct t T - 

Simek haldoklik. Suttogva kéri a csa¬ 
ládot, azonnal hozassanak közjegyzőt, 
mert végrendelkezni óhajt. Megjön a 
közjegyző, és a nagybeteg elhaló hangon 
diktálja: 

- Egy millió pengőt hagyok a csalá¬ 
domnak, háromszázezer pengőt a Tudo¬ 
mányos Akadémiának, negyedmilliót az 
árvaházaknak ... 

Az egyik családtag aggódva félbesza¬ 
kítja: 

- Bocsánatot kerek, de hát van ne¬ 
ked ennyi pénzed? 

Mire a haldokló emelt hangon: 

- Egy vasam sincs, de meg akarom 
mutatni a világnak, hogy szívem az van. 


Miképpen lehetséges, hogy Nyugat- 
Németországban még mindig nem 
találnak meg három tucat bujkáló 

háb or ús bűn ö st? -- 

Potylaseknek a hávéházban névtelen 
levelet kézbesítenek. Egy „jóakarója" 
figyelmezteti, hogy a feleségének férfi¬ 
látogatója van. A derék férj hazarohan. 
Az ajtót zárva találja, becsenget, de az 
asszony csak nagy későn engedi be. Ide- 
oda rohangál, minden zugba belenéz, a 
fürdőszobát is kikémleli, és közben har¬ 
sányan kiáltja: 

- Itt sincs! Itt sincs! 

Benyit egy szekrénybe, és ott talál egy 
erős fiatal férfit. Becsapja az ajtót, és 
felkiált: 

- Trt sincs! 



A müncheni 1. büntetőtől': enyszek né 
hány nappal ezelőtt megkezdte Gerhard 
Grimm, volt Gestapo-tiszt tárgyalását. 
Háborús bűntettel vádolják a volt pribé¬ 
ket, aki mint a Gestapo egyházi osztályá¬ 
nak egyik vezetője, nemcsak zsidókat, de 
szombatosokat, baptistákat és különböző 



szekták tagjait, elsősorban nőket halál¬ 
ra kínzott. ö maga szerényen csak any- 
nyit ismert be. hogy ütlegelte, és rug¬ 
dosta a hozzákerülő áldozatokat, mert 
felbőszítette azok magatartása. 

Több tanúkihallgatás után. az ügyész 
így kezdte vádbeszédét .* 

- A vádlott ellen már 1954-ben vádat 
emeltünk, de a főtárgyalást csak most 
tarthattuk meg. miután Grimm egészségi 
állapotára való hivatkozással többször 
kérte a tárgyalás elhalasztását. . . 

Hét év után tehát felelősségre vonják 
a gyilkost. (Nem is szólva arról a kilenc 
évről, ami a német összeomlás és a vád¬ 
emelés között letelt.) Ha minden jól megy; 
ítéletet is hoznak, ámbár, lehetséges, 
hogy a vádlott ismét halasztást fog kérni. 
A tárgyaláson is hangoztatta, nem érzi 
jól magát, és esetleg egy ítélethirdetés 
erősen megviselheti az egészségét. 


Ez lesz a játszma vége... 



Sötét indul és mattot ad. 

—* 

Az örök nő 

Szegő Gizi rajza 



Meddig kell még nekem ebben az özönvíz előtti ruhában járpom, i&é? 









































Az őrangyal 



Segítőkészség 


/ * 


eumesi wmnd 


Ma egy ifjú pár, ha spórol, 
Célja nem híg vízió. 

Kell cseh bútor, német lámpa, 
Magyar televízió. 

Ha ez megvan, nincs megállás, 
Kell a szovjet porszívó. 

S a porszívó zúgja, búgja: 
Mosógéppel mosni jó! 

Megveszik a mosógépet, 

Az is zaklat, ösztökél: 
„Dobjátok ki a vaskályhát, 
Kopott, ósdi, ösztövér .. ” 

\ Jön helyére cserépkályha, 
Pasztellszínű, szép, zömök. 
Duruzsol a lángja, míg az 
Ablakon a szél zörög: 

„Autót is kéne venni, 

Víg, ki azzal barangol. 

Ha a Kreszt jól bemagoltad, 
Elkerül a karambol.. ” 


S mit dudál az autó, ha 
A gazdája benne ül? 

Azt dudálja: „Modern ember 
Nem mászik, de felrepül.” 

Vár a csillag, vár a jelleg, 

Jó a légben lebegve. 

Kedves gazdám, most már még egy( 
Helikoptert szerezz be! 

K. Tóth Lenke 



Két író beszélget: 

- Te miért nem kaptál Kossuth-díjat? 

- írásban kellett volna folyamodnom 
érte . .. 



Hatalmas, nyolchengeres autószömye- 
teg áll az út szélén. Régi típusú Buick, 
mellette könnyedén, sikkesen suhannak 
el a kiskocsik. Gazdája panaszkodik: 

- Nagyon nagy dög ez, túl nagy ne¬ 
kem. 

Barátja megkérdezi: 

- Nem gondoltál még leválasztásra? 



A napokban késő este az egyik budai 
italboltból erélyesen (kituszkoltak vala¬ 
kit. Az illető, középkorú férfi volt, in¬ 
dulatosan kiáltotta: 

- Velem ezt nem lehet csinálni! 

Mármint azt hogy csak úgy ukmukfuk 

kidobják a kocsmából, önérzetes ember 
volt, de valami nem stimmelt nekem eb¬ 
ben a kitörésben. Hogyhogy nem lehet 
ezt vele csinálni? Hiszen éppen ezt csi¬ 
nálják vele! 

Rájöttem arra, hogy a „velem ezt nem 
lehet csinálni!" jajkiáltás rendszerint 
akkor hangzik el, amikor az illetővel 
éppen azt csinálják. Helyesebb és logi- 
kusabb lenne, ha az elkeseredett egyén 
így hördülne fel: 

- Velem ezt is lehet csinálni! 

t 1 . 




Ellenőrző könyvelés 


Pusztai Pál rajza 

;edűs István rajza 




Borzasztó, hogy mennyivel előbb lezárják a sorompót! 



Fusizik a restaurátor 

Pusztai Pál rajza 




A lakógyűlést a korai ta¬ 
vaszra való hivatkozással a 
zsenge pázsittal borított udvar¬ 
ban tartották. Tekintettel a 
tárgy fontosságára, úgyszólván 
minden lakó megjelent. Az el¬ 
nök illő komolysággal vezette 
be az összejövetelt: 

- Kedves lakótársak! Azért 
gyűltünk egybe, hogy egybe¬ 
hangoljuk a kívánalmakat. Mi¬ 
kor fürödjünk, mikor szolgál¬ 
tassuk a melegvizet? Szóljanak 
hozzá, mert ennek a bérház¬ 
nak demokratikus szellemében 
mindenkit meghallgatunk. 

Elsőnek Borcsik bácsi szólt 
hozzá, a ház népszerű nyug¬ 
díjasa: 

- Az a fontos, hogy az em¬ 
ber komótosan tisztálkodjék - 
mondta. — Tehát javaslom, 
hogry a feredőt hétfő délelőtt 
ii órára csinálják, mert akkor 
már mindenki biztosan feléb¬ 
redt. 

Általános moraj támadt. 
Borcsik bácsit többen lehur 4 - 
rogták. 

- A dolgozók nem érnek 
rá délelőtt fürödni - zúgta a 
tömeg. 

Mariska, kávéfőzőnő, az éj¬ 
szakai műszakosok nevében 
szólalt fel: 

- Frissen akarunk munká¬ 
ba menni, ezért kérjük délután 
hat órára a melegvizet, lehető¬ 
leg szerdára. 

- Miért szerdára? - érdek¬ 
lődött az elnök. 

— Mert akkor van a szabad¬ 
napom. 

Több kar emelkedett a le¬ 
vegőbe, és az elnök. Ponty Elek 
harmadik emeleti lakónak adta 
meg a szót. 


- Tisztelt sporttársak - 
kezdte Ponty, majd kijavította: 
- tisztelt lakótársak! 

Aztán így folytatta: 

- Ép testben ép lélek! Több 
tudományos folyóirat megálla¬ 
pította, hogy a meleg víz tes- 
pedésbe sodor, butít, és apá¬ 
tiába dönt! A hideg víz edzi 
a testet, erősíti az izmokat, és 
megszünteti a fáradtságot. Nem 
kell forró fürdő! Az így meg¬ 
takarított pénzből vásároljunk 
a ház lakói részére szabadtéri 
tornaszereket. 

A soron következő felszóla¬ 
lások megegyeztek abban, 
hogy mindenki mást akart. Az 
egyik szombat este óhajtotta a 
meleg vizet, a másik a keddet 
és a pénteket ajánlotta. A har¬ 
madik ragaszkodott a szerdá¬ 
hoz és a szombathoz, azzal az 
indokolással, hogy ezeken a 
napokon van ügetőverseny. 

összefoglalta az elnök a 
harminckétféle kívánalmat, 
majd átadta a szót a fűtőnek, 
mint legilletékesebbnek. 

- Ott a hiba, kedves lakó¬ 
társak - mondotta -, hogy a 
kazánt nagyon megterheltük. 
Generáljavításba kell adni! 
Addig nincs melegvíz, míg a 
kazán el nem készül. 

Az elnök ilyen értelemben 
határozott. A zárszó jogán 
Ponty Elek emelkedett szólás¬ 
ra, és megilletődött hangon 
mondta: 

- Köszönöm a lakótársak 
bizalmát! Tudtam, hogy az én 
szerény javaslatom fog győzni. 


- Várjon még, Örzse néni, visszajár az aprópénz! 


Stella Adorján 

Készül az új magyar darab 



Egy kis terefere 



Balázs-Piri Balázs rajza 





Tapintat 



- Anyu előtt ne beszélj, ő úgy tudja, hogy 
a gólya hozta! 


Közügy 



- Megkaphatom a vállalati kocsit egy fél¬ 
órára? Csak hazaszak !ok felpofozni a gyere¬ 
ket! 





Az automata telefon mindig 
büszke és önzetlen volt: visszaadta 
a pénzt, és még válaszra sem mél¬ 
tatta az embert. 

* 

Úgy élt. mint a hőmérő: idegen 
meleg éltette. 

* 

Amikor a szobát lakótérnek ne¬ 
vezik, olyan idegen benne az em¬ 
ber, mint az utcán. 

* 

Az emberek rosszabbak, mint 
amilyeneknek látszani szeretnének, 
és jobbak , mint amilyeneknek lát¬ 
szanak. 

* 

Amikor dicsérik a szerzőt, hi¬ 
básan írják a nevét, amikor szid¬ 
ják - soha. 

* 

A beosztottjait „fiainak" nevezi, 
saját gyermekeiről pedig úgy be¬ 
szél, mint „káderekről " 

* 

Olyan ragyogó személyiség volt. 
hogy már lámpaernyöt akartak rá¬ 
tenni. 

* 

A barátság és a tea akkor jó. 
ha forró, erős és nem túl édes. 

* 

Az egerek kéziratokkal táplál¬ 
koztak. A macska nem akarta 
megenni őket. Nem szerette az 
irodalmat. 

* 

Nem bújhatsz el a saját hátad 
mőgé. 

* 

A regényük ott kezdődött, hogy 
az eső elöl egy kapualjba mene¬ 
külve véletlenül találkoztak. Há¬ 
zassága hosszú ideje alatt mindig 
gyűlölte az esős időt. 

* 

Egyemeletes ház volt, mégis azt 
hitte magáról, hogy ö félbemaradt 
felhőkarcoló. 

* 

A villanylámpának mindig egy 
hajszálon függ az élete. 

* 


Amikor a pozitív hős érintke¬ 
zésbe lépett a negatív hőssel, rö¬ 
vidzárlat keletkezett, s azután a 
darabban teljes sötétség uralko¬ 
dott. 

* 

A tükör sikeresen visszatükrözte 
a leányzó minden azirányú mes¬ 
terkedését, hogy szépnek lássék. 
* 

„A!‘-vitamin. „B”-vitamin, ,,C'- 
vitamin. A gyerek a vitaminokból 
tanulta meg az ábécét. 

* 

Egy okos embernek volt a tit¬ 
kára. Amikor okos emberekről 
beszéltek, róla is megemlékeztek. 
* 

A macska szárnyakról álmodott. 
Bőregerekre szeretett volna va¬ 
dászni. 

* 

A hal azt gondolta. hogy őt nem 
engedik szóhoz jutni. 

* 

A ruhaszekrény pótolta az asz- 
szonynál a könyvszekrényt. A 
benne lógó ruhákból kiolvasta az 
élete történetét. 

* 

Ha az ember a futballistákat 
hallgatja, akkor az emberiség tör¬ 
ténete nem más. mint a győzele¬ 
mért vívott harc története a fut¬ 
ballmérkőzésen. 

* 

A szoborról beszéltek, és min¬ 
denki a talapzatot dicsérte. 

* 

Tudta, hogy a majomtól szárma¬ 
zik. csak arra nem emlékezett - 
melyiktől. 

. * 

A halat csak akkor lehet tűzbe 
hozni, ha megsütik. 

* 

Az alkotóknak szokásuk az ön¬ 
dicséret. Ez még onnan származik, 
amikor az isten megteremtette ezt 
a tökéletlen világot, és önelégül¬ 
ten mondá: „Jó!" 

(Oroszból fordította 
Pogonyl Antal) 














































Szerelmi konfliktus 



- Ne hidd. Julis, hogy azért mert éjszakai műszakot vállaltam, nem szeretlek, de úgyis hideg van még a kispadon! 



Művészbarátság 


Olvastad? — Hogyne! — Azt , hogy a minap 
mily szépen írt rólam egy napilap? 

— Ja azt? — Azt hát! — Az kezemben se volt; 
csak azt láttam, amelyik jól letolt. 

Egy termékeny drámaíróról 

Évelő író. Város és vidék 
vészként nyögi drámái halmazát. 

Marxistaként lesem: e mennyiség 
mikor csap végre minőségbe át? 

Egy kritikusról 

Hány változat! Mily tarkaság! 

Az ily kritikus kincset ér. 

Van, kit dicsérve is levág; 

$ van, kit levágva is dicsér. 

Recept dráma-formabontásra 

Forogjon kép és röppenjen kulissza! 

Idő s szín rendje? Fütyül rá a bátor! 

Értelmét — ha van — hányd jól összevissza, 
és rakja szépen egybe egy narrátor! 

Recept regény-formabontásra 

írj egy normális regényt. Majd, ha kész, 
a végét nyesd le, s tedd az elejére , 
a többit törd szét, hogy a józan ész 
csak harmadszori olvasásra értse! 

Hollós Korvin Lajos 


€ lányból sztár lesz, akárki meglássa 

Nyugat-Németország legnagyobb filmproducere nemrégen 
kijelentette, hogy a filmgyáraknak nem a színházak, nem is 
a színiiskoL'.k szállítják a sztár-utánpótlást, hanem a — szép- 
ségkirálynő-vaiasztások. Valóban, a legtöbb szépségkirálynő 
kifog magának egy szerepet, aztán örökre eltűnik, — ahogy 
mondani szokták — az ismeretlenség homályában. 

Hanni Ehrenstrassernek, akit Bécs koronázott szépség- 
királynővé, két esztendővel ezelőtt pechje volt. A próbafel¬ 
vételek annyira rosszul sikerültek, hogy még azt a bizonyos 
egyetlen filmszerepet sem kapta meg. Próbakisasszony lett 
belőle Londonban. Már-már úgy látszott, végleg elfelejtették, 
de aztán újra a nyugati újságok első oldalára került a neve. 
Rendszeresen fosztogatta az ékszerüzleteket és ezért fogház¬ 
ra ítélték. Leülte a büntetést és visszatért Bécsbe. Most már 
semmi sem állta útját a karrierjének. A nyugat-berlini CCC 
filmvállalat úgy találta, a hölgy neve annyira ismertté vált 
a bűncselekményekkel kapcsolatban, hogy most már nyugod¬ 
tan szerződtetheti. 

Tanulság: a karrierhez nem elég a szépség, ki keli várni. 
Illetve ki Ucíi . ! m a szerencsét. 



Tavasz a ligetben 


- Látod, fiacskám, így néz ki egy ló! 




Repülőgép a mezőgazdaság szolgálatában 

Szegő Gizi rajza 


Déli pihenő 

^jurumbu igen jónevű ősember 
volt a pliocénkorban, az edanthro- 
pusok ama fajtájából való, akik a 
művészeket lenézik ugyan, viszont 
remekül értenek a hami-hami-hoz, 
ami — mint ismeretes — piiocénül 
üzletet jelent. Mindenfélével keres¬ 
kedett Burumbu, a masztodon nevű ., 
háziállattól a kőbaltáig minden kap¬ 
ható volt nála, olcsó ágyékkötőket 
hozott forgalomba, nemkülönben 
alig viseltes prémeket, továbbá 
csendestárs volt a „Vidám Ichtiozau- 
rusz’-hoz címzett csapszékben is. 

Daliás idők voltak azok, az élel¬ 
mes ember megtalálta számítását, a 
későbbi, jégkorszak címen ismert de¬ 
konjunktúráról még csak nem is ál¬ 
modott senki, legkevésbé Burumbu, 
aki nem volt álmodozó természet. 



Burumbu a legműveletlenebb ember 
volt az egész akkori fejletlen társada¬ 
lomban. Ziribár, a* festő, aki általá¬ 
ban jókat szokott mondani, egyszer 
meg is jegyezte róla: 

— Burumbu és egy intelligensebb 
majom között csak az a különbség, 
hogy a majom nem tud beszélni. így 
sokkal kevesebb marhaságot fecseg 
össze, mint Burumbu. 

Ez a Ziribár — minthogy a vász¬ 
nat még nem találták fel — homok¬ 
ba rajzolta hatalmas képeit, melyek 
ugyan nem voltak mentesek bizo¬ 
nyos formalizmustól, de vitathatat¬ 
lan szépségükkel az emberek és az 
állatok csodálatát egyaránt kivívták. 
Sajnos, a korabeli kritikusok nem 
mind állottak hivatásuk magaslatán, 
s így nemegyszer Ziribár ama ké¬ 
peit dicsérték meg mélységük miatt, 
melyeknél jó alaposan belemászott 
botjával a homokba. 

Burumbunak fülébe jutott, hogy 
Ziribár miket fecseg róla, de fütyült 
rá és egész művészetére, amiből éhen 
lehetett halni, míg a kereskedelem 
már akkor jövedelmező ügynek bizo¬ 
nyult. Burumbu mélyen megvetette 
a festőket, zenészeket, költőket, az 
egész hordát, amely estelente mégis¬ 
csak az ő „Vidám Ichtiozaurusz”- 
ában volt kénytelen összegyűlni, órá¬ 
kig ücsörögve egy stamperli párolt 
moha mellett. S míg ők ott fontos¬ 
kodva a művészet egyedüli fontossá¬ 
gát hirdették, Burumbu tovább szor¬ 
goskodott, s negyvenéves korára 
többszörös barlangtulajdonos lett, 
miközben egyidejűleg tizenkét mam- 
mutja futott az ügetőn. (Nem biztos, 
hogy mammutok voltak, de hogy ős¬ 
állatok, annyi szent.) 

Burumbu üzleti ügyei idővel úgy 
megszaporodtak, hogy lassan képte¬ 
len volt valamennyi elintézendő dol¬ 
gát észben tartani. Ha lett volna 
zsebkendője, bizonyosan csomót köt 
rá, és a dolog el lett volna intézve, 
de akkoriban a zsebkendő még nem 

volt feltalálva, és Burumbu a kor 
szokásának megfelelően éppúgy a 
pliocénba fújta az orrát, mint a töb¬ 
biek. 

Egyik este azonban remek ötlete 
támadt. Valami vadlovakkal kapcso¬ 
latos rekompenzációs üzletet kellett 
volna másnap elintéznie, s hogy az 
ügyet valamiképp el ne felejtse, egy 
éles kődarabbal felrajzolta a vadlo¬ 
vat luxusbarlangja falára. Ronda 
ákombákom volt ez az ábrázolat, de 
azért fel lehetett ismerni a lovat, 
annak ellenére, hogy mire kész lett, 
nyolc lába és két feje nőtt. Ha akadt 
antitalentum az őskori képzőművé¬ 
szetben, Burumbu bizonyosan az volt, 
de hát őt nem művészi elképzelések 
serkentették erre a firkálásra, hanem 
a mindenható üzlet, s annak ez tö¬ 
kéletesen megfelelt. Másnap ponto¬ 
san tudta, miről van szó, a vadlova¬ 
kat idejében eladta, rengeteget kere¬ 
sett, két új barlangot vásárolt, s vég¬ 
re sikerült megnyernie szeretőjéül 
Tintitantát, a kor legnépszerűbb 
esztrádszínésznőjét. 


Burumbu ettől kezdve rendszere¬ 
sítette a feljegyzéseket. 

Lassan az egész falat telefirkálta 
furcsa és valószínűtlen figuráival, 
melyek segítségével még többet ke¬ 
resett, s mire meghalt, övé volt a fél 
őserdő, melyet aztán elsőszülött fia, 
ifjabb Burumbu örökölt. Sajnos, 
nem bizonyult méltónak atyjához, 
naponta elkártyázott egy barlangot, 
feslett ősasszonyokkal dorbézolt, és 
mindenféle diluviális adósságokba 
keveredett. 

De ez történetünk szempontjából 
már nem is érdekes. Hiszen közben 
eltelt pár millió esztendő, az ősem¬ 
berek csontjai a korabeli kezdetleges 
demokrácia jegyében teljesen egy¬ 
formán porladtak el a masztodoné¬ 
val. Ziribár, a festő homokba rajzolt 
remekműveit is elmosta az idő. Még 
szerencse, hogy Burumbu közgazda- 
sági természetű feljegyzéseit nemré¬ 
giben megtalálta egy híres barlang- 
kutató, hosszú tanulmányokban mél¬ 
tatva azokat, s rajtuk bizonyítva azt 
a nem is vitás igazságot, hogy mi¬ 
lyen magas nívón állott a pliocénkor 
képzőművészete. 



LEHET VE[E? 


Azt gondolom, orszá¬ 
gos jelentőségű kérdés¬ 
re sikerült ez alkalom¬ 
mal felhívnom a nép¬ 
gazdaság figyelmét, bár 
a kérdésben szubjektíve 
is érintve vagyok. A 
kérdés ez: mi történik 
a velőscsonttal? 

A velőscsont köztudo¬ 
más szerint a szarvas- 
marha alkatrésze, az ál¬ 
lat leölése után annak 
velőscsontja is kiszere¬ 
lésre kerül. Mint állat¬ 
barát, szívesen lemon¬ 
dok a velőscsontról, ha 
azt hallom, hogy a mar¬ 
háknak ezentúl megkí¬ 
mélik az életét. Ám ha 
levágják őket, joggal té¬ 
telezhetem fel, hogy ve¬ 
lőscsontjuk sem él to¬ 
vább, ezért nem hagyok 
fel keresésével sem a 
hússzékekben, sem olyan 
éttermekben, ahol egyéb¬ 
ként más marhaság 
megrendelhető. 

Gondolatmenetemben 
abból indulok ki, hogy 
ahol marha van ott 
marhacsontnak is lennie 
kell. A háziasszonyok 


bizonyítani tudják, hogy 
hús vásárlása esetén a 
húshoz a velőscsont ki¬ 
vételével minden egyéb 
fajta csontot odacsoma¬ 
golnak a húsboltokban, 
s ezt magától értetődő¬ 
nek találja hentes és 
háziasszony egyaránt, 
mert miként rózsa nin¬ 
csen tövis nélkül, úgy 
marha sem lehet az ő 



csontja nélkül. De hová 
lesz a velőscsontja ne¬ 
ki je? 

Az is megnyugtatna, 
ha megtudnám, hogy a 
velőscsontra az ipar tart 
igényt, mert iparcikkek 
készülnek belőle. A ve¬ 
lőscsont csontjából eset¬ 
leg látcső készül a nép- 
művészeti boltok számá¬ 
ra, hamutartó vagy vi¬ 
rágváza, velejéből pedig 
a vellon elnevezésű női 
harisnyát gyártják, ne¬ 


talán a bitumen kötő¬ 
anyagának használják, 
vagy más egyébre. Bele¬ 
nyugszom, ha megtud¬ 
nám, hogy a velőscsont 
zárolt cikk, melyet csak 
a Művelődésügyi Mi¬ 
nisztérium engedélyével 
adnak ki. Ha azt halla¬ 
nám, hogy az atomener¬ 
gia bizottság rendelke¬ 
zésére bocsátották, mert 
a velős csontok burko¬ 
lata véd leginkább a 
gamma-sugárzástól. De 
minderről semmit sem 
tudok, és nem is vagyok 
meggyőződve róla. 

Inkább arra gyanak¬ 
szom, hogy a velőscsont 
túlságosan olcsó áru, és 
olcsósága nem áll arány¬ 
ban tápértékével és az¬ 
zal a tulajdonságával, 
hogy akár egy ebéd sze¬ 
repét is betöltheti kisebb 
étvágyú embernél. Java¬ 
solom: emeljük fel a ve¬ 
lőscsont árát négy-öt¬ 
száz százalékkal. Azt hi¬ 
szem, ennek az ötletnek 
lenne veleje, s előbújna 
a velő a csontból ... 

(somogyi) 











A szuper-ideál 

■—ük 


Hajszárítás 


Heg edűs István rajza 



És jött a középcsatár, és elénekelte a 
Pedrót a Caracasból. . 


Visszatérés 

Sí 

űrből 




I o&úsUq. 



Gyenge biztosíték 

A Népszava hírt ad arról, hogy Svéd¬ 
országban az autóbuszvezetőket bizton¬ 
sági övvel látják eh s az öv négyszeres 
biztosítékot nyújt az összeütközések ellen. 

A biztonsági öv egyedül arra szolgál 
hogy karambol esetén megvédje a veze¬ 
tőt attól hogy a kormánykeréknek vagy 
a szélvédőnek vágódjék. A karambol el¬ 
len azonban nem nyújthat több biztosí¬ 
tékot, mint a gépkocsivezető zoknitartója. 

Peches jegesmedve 

A Fővárosi Moziműsor közli olvasói¬ 
val hogy „film készül a Déli-sarkról", 
s a hírt megillusztrálja egy birkára em¬ 
lékeztető jegesmedvével. A jegesmedve 
valóban nem is lehet igazi medve, mert 
igazi jegesmedvét még sohasem láttak 
a Déli-sarkon. Kizárólag az Északin! 

Ékszerész-igazság 

A Magyar Nemzet érdekes cikket kö¬ 
zölt az ókor aranyékszereiről, s leszö¬ 
gezi: „A császári Róma többre becsülte 
a művészi ötvösmunkát magánál az alap¬ 
anyagnál." 

Ennél bizonyosabbat valóban elképzel¬ 
ni sem lehet. Ha a kész ötvösmunka nem 
volna értékesebb az alapanyagánál, ugyan 
ki lenne bolond ötvösködésre adni a fe¬ 
jét? 

A világ legkisebb embere 

Az Ország Világban egy fénykép jelent 
meg, melynek aláírása általános megdöb¬ 
benést keltett olvasószerte. A fénykép 
alatt a következő olvasható: „Vlagyimir 
Kravec teljes életnagyságban." 

Vlagyimir Kravec tehát - pontosan 
lemértük - hatvanhét milliméter magas! 


A tudomány titkaiból 
A Magyar Horgász szerint a Wörthi- 
tavon a motorcsónakok egy idényben 
350000 liter benzin-olaj keveréket hasz¬ 
nálnak fel, melyből 7000 liter a tó fene¬ 
kére kerülve megöli a halakat. A cikk 
nem ad felvilágosítást arról hogy milyen 
eljárással juttatják a víznél közismerten 
könnyebb benzint és olajat a víz alá. 


Lelkiismeretes vevőszolgálat 

Figyelmesen elolvastuk napilapjaink¬ 
ban a Keravill hirdetését, mely meghir¬ 
deti, hogy egyik Lenin körúti boltjában 
március 6-tól villamossági cikkeket fog 
árusítani. Hála a profilírozás fejlődésé¬ 
nek, ma már egyáltalában nem meglepő, 
hogyha villamossági boltokban villamos- 
sági cikkeket árulnak. Ilyenformán meg¬ 
kímélik azokat a vásárlókat, akik netán 
a villamossági boltban töpörtyűt vagy 
konfekcionált fehérneműt kerestek volna. 


Ha lúd, legyen kövér! 

A Magyar Nemzet kairói riportjában 
olvashatunk a szaudi hercegek mesés 
gazdagságáról „Van közöttük olyan - 
írja a riporter —, aki kisded olajkútjai- 
val percenként 13 ezer dollárt keres." 

Egyszerű szorzással kiszámítható, hogy 
ez a kereset kishíján évi hétmilliárd dol¬ 
lárra rúg, mely összeg jóval több, mint 
például a közismerten nem éppen sze¬ 
gény Svájc egész évi költségvetése. 

Az a gyanúnk, hogy a tudósító a szaudi 
herceg jövedelmét kissé gavallérosan 
állapította meg! Pedig nagy az túlzás 
nélkül is! 

Dr. Árgus 



Kaján Tibor rajza 









































A divat 


— színekben elbeszélve 



KiUftHdi turné 


Balázs-Piri Balázs rajza 



- Liebe Künstlerin, wir gratulieren .. . 

- Niksz dájcs! 




NAGY ENDRE, „a magyar kabaré 
atyja", egy időben cikkírója volt a libe- 
á'is Az Újságnak. A hosszú szerkesztő¬ 
ségi folyosó végén egyik munkatárssal 
leit volna némi megbeszélnivalója, ám 
a/, ajtón kiakasztott tábla állta útját: 

,NEM FOGADOK! DOLGOZOM!" 

Az illető híres volt lustaságáról s arról, 
] ogy minden munkáját mással szerette 
éreztetni. Nagy Endre megfordította 
\it a táblát, s átvariálta a szöveget: 

„FOGADOK, NEM DOLGOZOL!" 


JE beti hirdetésünk 


az 15 

b 

ön 

é ben 

xiii., $zenl I?lváű-krt.l6. 

J ■ \ \ 

íeje$ kávé, iafeaó,vajai $üte- 
ményék,hideg ételek 

A világ megmentése 

_ Régóta foglalkozom azzal a gondolattal, 
k hogy megmentem a világot, s a napokban 
f egy igazán elmés terv jutott eszembe ez- 
nT'/vI/ zol kapcsolatban. A terv alkalmas arra, 
/ [A/K hogy megoldja a világ valamennyi problé- 
/ W \ \ máját, a tartós békétől kezdve az örök bol- 
* vjf dogságig, beleértve a lakáshiányt, a szá- 
/ fa razságot, a huligánizmust, a magyar drá¬ 
ma helyzetét, és a Hold légkörét. Amellett 
a terv olcsó, könnyen teljesíthető, sőt túlteljesíthető. 

A legnagyobb nehézség természetesen az volt, hogy 
nem tudtam, kihez kell fordulnom az ötletemmel. Sok 
hiábavaló kísérlet után végre a posta Tudakozódás 
Különleges Ügyekben szolgálata felvilágosított, hogy 
tervemmel a Világcsúcsszervezethez kell fordulnom, 
amelyet nemrég állítottak fel a Mount Everest tetején. 
Felhívtam telefonon a szervezetet, s a központtól egye¬ 
nesen a főtitkárt kértem. A főtitkár titkárnője először 
megkérdezte, milyen ügyben akarok a főtitkárral be¬ 
szélni. Amikor elmondtam, hogy a világot akarom meg¬ 
menteni, közölte velem, hogy a főtitkár egésznapos ér¬ 
tekezleten van, a szervezet sportkörének a költségve¬ 
tését tárgyalják, de az általam említett dolog külön¬ 
ben sem tartozik a főtitkárra, hanem a mentőszolgá¬ 
latra. Visszaadott -a központnak, hogy attól kérjem a 
mentőszolgálatot. 

A központ először rossz helyre kapcsolt, a vagyon¬ 
mentő főosztályhoz, annak csak az egyik alosztálya 
foglalkozik a világ megmentésével. Végre megkaptam 
az alosztályt, de ott egy női hangtól megtudtam, hogy 
az osztályvezető ebédelni van. A helyetteséhez kap¬ 



csoltak. Elmondtam neki, hogy szeretném személyesen 
felkeresni, röviden a világ megmentéséről van szó, 
mondja meg, mikor érne rá egy negyedórára. Azt 
mondta, sajnos, minden perce be van táblázva, s meg¬ 
mondja őszintén, mert a kertelés nem szokása, hogy 
amíg a bélyegszabványvitát le nem zárják, addig szó 
sem lehet a dologról. A bélyegszabványvita után a 
szerzői jogvédelem alamizsnaügyi vonatkozásait kodi¬ 
fikálják, majd sor kerül a katapultcipok használatának 
végső tisztázására a magasugrósportban. Néhány hó¬ 
nap múlva talán már elővehetni az ügyemet, ebben 
azonban nem ő az illetékes, hanem az osztályvezető, 
aki most ebédelni van. Egy óra múlva újra telefonál¬ 
tam, ekkor közölték velem, hogy az osztályvezető 
uzsonnázni van, de adjam meg a telefonszámomat, 
hogy visszahívhasson. Néhány hónapig vártam, de nem 
hívott vissza, mire újra telefonáltam, de sajnos, nem 
tudtam vele beszélni, mert éppen reggelizni volt, a 
helyettesét áthelyezték a tudakozóba, a státusát pedig 
még nem töltötték be. Viszont egy kedves női hang fel¬ 
világosított, hogy közben átszervezték a szervezetet, s 
a világ megmentése elseje óta már a revizori csoport¬ 
hoz tartozik. Azonnal érintkezésbe léptem a revizori 
csoporttal, de ott azt a felvilágosítást kaptam, hogy 
még nem kezdtek hozzá a munkához, festés van ná¬ 
luk, s az a tisztviselő, akire az én tervemet ki lehetne 
szignálni, beteg, tehát egy kis türelmet kérnek. 

Egy hét múlva újra telefonáltam, az illető tisztviselő 
már túl volt a veszélyen, de még nem járt be. Beszél¬ 
tem a helyettesével, az nem tudott semmiről, újra el 
kellett mondanom, hogy miről van szó. Az illető fi¬ 
gyelmesen végighallgatott, majd közölte velem, hogy 
tervem a világítás megjavítására figyelemre méltó, kü¬ 
lönösen stadionokban esti mérkőzések céljaira, de ne¬ 
kik van már az enyémnél rosszabb és drágább tervük, 
azt fogják megvalósítani. Amikor a félreértést tisztáz¬ 
tuk, közölte velem, hogy kapacitáshiány miatt a ter¬ 
vemmel egyelőre nem tudnak foglalkozni, a címemet 
mindenesetre felírják. 

így hát abban a felemelő helyzetben vagyok, hogy 
megnyugtató üzenetet tudok intézni az emberiséghez. 
Nincs veszve minden, mert a címemet felírták. 

Mindenesetre! Feleki László 


| 

{ 


Nagy rátörő piktor 

Szűr-Szabó József rajza 



- Te kölyök, dolgozz, és ne politizálj! 


Megismerni a kanászt... 

Várnai György rajza 

Le a bürokráciává i 


Kivételeztek velem 


Karórám néhány héttel ez¬ 
előtt azzal lepett meg, hogy 
a felhúzásakor beléje fektetett 
energiát kezdte eltékozolni: 
nem mutatta a pontos időt. 
Körben járt ugyan a mutató, 
de túlságosan sietve. A harma¬ 
dik nap délutánján aztán meg¬ 
untam, hogy minden randevún, 
értekezleten én legyek az első 
- 'és bevittem órámat a Ma¬ 
gyar Jakobinusok terén székelő 
órások szövetkezetébe. 

Az idős mester fölcsipte sze¬ 
mére a nagyítót, és alaposan 



megvizsgálta a karóra tulaj¬ 
donosát. Ugyanis főleg az én 
ábrázatomat nézte hosszasan, 
mielőtt kibökte: 

- ötvenkét forint. Ki kell 
tisztítani. 

A zsebeimet? - gondoltam 
erre, de természetesen csak 
ösztönösen. Az én diákkorom¬ 
ban nem volt politechnika, 
annyit értek az órákhoz, mint 


tyúk a harangöntéshez (ez nyil¬ 
ván lerí az ábrázatomról is). 
Ezért az órási csalhatatlanság- 
ba vetett hittel inkább ismétel¬ 
tem, mintsem kérdeztem: 

- ötvenkét forint egy óra 
tisztítása... 

Az idős mester rám pillan¬ 
tott, aztán rögtön ezt a meg¬ 
lepő kijelentést tette: 

- No jó, kivételesen meg¬ 
csináljuk harmincötért. 


Az esetet nem lehet másként 
magyarázni: ha véletlenül nem 
mukkanok meg, tizenhét forint¬ 
tal fizettem volna többet, mint 
amennyi jár. (Maradék jóhisze¬ 
műségemet arra fordítom, hogy 
feltételezem: a harmincöt fo¬ 
rint már korrekt összeg.) 

Én nem szeretem, ha kivé¬ 
teleznek velem. Azt szeretem, 
ha a szakemberek becsületesen 
járnak el. Mindenkivel. 

Még akkor is, ha az ügyfe¬ 
lek nem mukkannak meg, és 
csak úgy sugárzik ábrázatuk- 
ról a szakmai tájékozatlanság. 

(d—i) 


Jobb üzlet a sör? 


Március 8-án este, két barát¬ 
nőmmel betértünk az Astoria 
eszpresszóba azzal a céllal, 
hogy valami üdítő italt igyunk. 
Megkérdeztük a pincértől, mi¬ 
lyen üdítő itókát tud ajánlani. 
„Sört!" — volt a rövid válasz. 
Közöltük, hogy inkább valami 
gyümölcslevet, limonádét sze¬ 
retnénk. Elsorolta, hogy van 
almaié és meggylé. Mondtam: 
meggylé, az jó. A pincér vá¬ 
lasza: „Az dehogy jó. Minden 
gyümölcslé kompozíció, ami 
ízben rossz, és az egészségre 
ártalmas." 


Barátnőim megijedtek ettől 
a véleménytől, és bár nem ki¬ 
mondottan szeretik a sört, 
mégis azt rendeltek. Én kitar¬ 
tottam a meggylé mellett, 
amiért én 3 forint 80 fillért, 
ők viszont a sörért fejenként 
8 forintot fizettek. Valószínű¬ 
leg az árkülönbség lehet az 
oka annak, hogy a pincér le¬ 
beszélt bennünket a gyümölcs¬ 
léről. 

özv. Moór Béláné 

Szabadsághegyi Gyermek¬ 
szanatórium 


Pardon egy perecre! 

Úgy február derekatájt az 
egyik csemegeboltban tíz deka 
sajtos perecet vásároltam. A 
perec díszes celofán tasakjában 
volt egy kis nyomtatott cédula, 
amelyiken a XIII. kér. Sütő¬ 



ipari Vállalat tudatta velem, 
hogy a perec szavatossági ide¬ 
je három hónap. Ez helyes. De 
tudatta velem azt is: „KÉ¬ 
SZÜLT 1961. MÁJUS io-ÉN." 
Ez már nem helyes. 


Vasárnap 
a Fogasnál 

Vasárnap délelőtt... A Ma- 
linovszki fasorban, a Fogas¬ 
kerekű bejárata előtt hatalmas 
tömeg ácsorog. Két jegypénz¬ 
tár előtt várakoznak: jegyet 
akarnak venni. Hegymeneti és 
lejtmeneti jegyet. Lassan lejte¬ 
nek a pénztár felé, percekig 
tart, amíg egy-egy lépést tehet¬ 
nek előre. Stoppoltuk az időt: 
félóráig tartott, amíg az utas 
jegyhez jutott. 

Miért kell mesterségesen 
előidézni az ácsorgást, a tu¬ 
multust? Miért nem árusítanak 
alkalmi jegy árusok is jegye¬ 
ket? Talán azért, mert ez ész¬ 
szerű lenne? 


Középkori házkezelőség 



- A hiba a falban van, a javítást vállaljuk! 

* 



Megkezdik a házfelügyelők oktatását 

Pusztai Pál rajza 



S. L. 


(P) 

























A menekülés vége 



Rosszak a csatáraink 



. . . sokáig dajkálják a labdát.. . 


Tavaszi munka 


Mészáros András rajza 



... téli gépjavítás nélkül.. . 


~ ~ SeeMfrf- 

Kultúrember 

Előttem megy a Maja¬ 
kovszkij utcában. vállára 
akasztva külföldi, modern 



táskarádió. Az utca lármá¬ 
ját is túlharsogja a „Wal- 
kürök lovaglása 7 fortissi- 
mája. A tulajdonos, átszel- 
lemülten lépdel a fensé¬ 
ges zene ütemére ; közben 
pörkölt mogyorót majszol, 
és dúdol. Csodálattal né¬ 
zem: századunk értékes fia 
ő, igazi kultúrember. 

Ámbár akkor sem tarta¬ 
nám kevésbé kultúrember- 
nek. ha Wagner helyett 
csak Offenbachot hallgat¬ 
na, és közben nem szórná 
szanaszét a mogyoróhéja¬ 
kat .;: 


A szerelmes 

Villamoson utazom ba¬ 
rátommal. Egy megállónál 
igy szól mélán az emléke¬ 
zéstől: 

- Itt szoktam leszállni, 
ha Hozzá megyek. 

öt perccel később egy 
kapualjra mutat, hangja el- 
csuklik: 

- Itt csókoltam meg elő¬ 
ször őt... 

Egy térhez érünk. Bará¬ 
tom kinéz az ablakon, és 
könnyezni kezd. 

- Itt mi történt? 

- Most járok itt elő¬ 
ször. Gondold meg, itt so¬ 
hasem jártam Vele! 


Portáslélektan 

Az utóbbi hónapokban 
gyakran jártam be-ki egyik 
közintézményünk kapuján. 
Kivétel nélkül udvariasan 
köszöntem a portásnak, 
akár idős, bajszos bácsit, 
akár csupasz ajkú fiatal¬ 
embert viselt is az aranyo¬ 
zott egyenruha. Kivétel nél¬ 
kül. viszonzás nélkül hagy¬ 
ták köszönésemet, gőgösen, 
épp csak eltűrték, hogy be¬ 
menjek vagy elkotródjam. 

öt vagy hat nap óta. 
kísérletképpen gőgös né¬ 
masággal, rájuk sem hede¬ 



rítve sietek el előttük. Az¬ 
óta alázatosan meghajolva 
köszöntének. 


*Hallottunk , * rT f 

L efy y/ccer! 


Elmeorvosi rendelő. Az orvos kiszól 
a fogadószobába: 

- Kérem a következőt. 

A beteg belép: 

- Mi a panasza? 

- A családom elmegyógyintézetbe akar 
dugni, pedig semmi bajom sincs. 

- Milyen indokolással akarják zárt 
intézetbe vitetni? 

- Azt hozzák tel okul, hogy én na¬ 
gyon szeretem a palacsintát. 

- Ez nem indok. 

- Én is azt mondom. Más is szereti 
a palacsintát. 

- Sőt. nekem ás kedvenc ételem a 
palacsinta. 

- Komolyan? 

- A legkomolyabban. 

- Akkor fáradjon el, kedves főorvos 
úr, a lakásomra. Hat láda palacsintám 
van odahaza .;: 


(dunai) 

Háry János legújabb meséje 



- Nem kértem én telefont, de hát ki jöttek a postától, és annyira kérleltek, 
rábeszéltek . . . ! 



Változnak az idők 

Szegő Gizi rajza 


- Jössz le onnan, komisz kölyök!? 


Seüíai 
Jenő 



Kis- 
mesek 


A jószívű lift 

Egy fiatal leány liften ment föl a har¬ 
madik emeletre. Azonban az első és a 
második emelet között a lift megállt, és 
minden mesterkedéssel dacolva, nem akart 
megmozdulni. A fiatal leány segítségért 
kiáltott, de senki sem hallotta. Már vagy 
egy órát vesztegelt a liftben, és kétségbe¬ 
esése nőttön-nőtt. Végre keserves sírásra 
takadt, és csöndesen zokogott a lift sar¬ 
kában. 

A liftet, amelynek alapjában véve na¬ 
gyon jó szíve volt, megindították a fia¬ 
tal leány könnyei, és így a fiatal leány 
csakhamar fölért a harmadik emeletre. 





Titoktartás 

A fiatalember bűnös szerelemre csá¬ 
bított egy máskülönben férjes asszonyt. 

- Meghallgatnám magát - mondta az 
asszony -, de attól félek, hogy elmeséli . 

- Esküszöm, hallgatni fogok - mond¬ 
ta a fiatalember , és csakugyan hallgatott. 

Az asszony azonban mind nyugtala¬ 
nabb lett. 

- Meghalok - siránkozott egyszer 

ha el nem mondhatom valakinek. De 
olyan valakinek szeretném elmondani, 
akiben megbízhatok, aki titokban tartja , 
nem pletykázza cl ... 

- Tudja, mit? - szólt az okos fiatal¬ 
ember. - Mondja el az urának. Az sem¬ 
mi esetre sem fogja elmesélni. 

A csodálatos birodalom 

Pikkoló mester, az utcák bölcse, leg¬ 
kedvesebb tanítványával a kávéházban 
ült, és a hajnali grog mellett az élet fur¬ 
csaságairól elmélkedett. 

- Van egy birodalom - mondta el¬ 
mélázva egy csodálatos birodalom, 
amelyben mindnyájan egyformák va¬ 
gyunk. Amikor ebbe a birodalomba be¬ 
lépünk, levetjük a földi mezt. A katona 
leveti csillogó egyenruháját, a pór az 
egyszerű darócot. Mezítelenek vagyunk, 
amikor születtünk. Fekszünk, és pihe¬ 
nünk, kéjelegve a semmittevésben. Meg¬ 
tisztulunk minden földi salaktól és 
szennytől. Tudod-e ennek a birodalom¬ 
nak a nevét? 

- A halál! - vélekedett a tanítvány. 

- Nem! - mondta a mester röviden. 
- A gőzfürdő. 

Szabvány-mosoly 


Vasvári Anna rajza 



- ... a földrengésnek nyolc halálos é« tizenhat súlyosan 
sebesült áldozata van .. . 


Közvetett bírálat 



- Ha rossz leszel, elviszlek a moziba! 


■m 


■ #\ 


Talpraesett menyecske 

Különböző megyék tsz-tal - 
vaiban kultúrszociográfiai fel¬ 
mérés folyt. Szabolcs megye 
egyik községében az adatgyűjtő 
férfi egyedül talált otthonában 
egy jóképű menyecskét. Mint 
a kérdőív kitöltése után kide¬ 
rült - a fiatalasszony érettsé¬ 
gizett helybeli parasztlány volt. 
és a tsz adminisztrátoraként 
dolgozott. 

•A férfi egyébként a kérdé¬ 
seit néha évődéssel fűszerezte, 
de a felvágott nyelvű menyecs¬ 
ke nem maradt adósa. Amikor 
az adatgyűjtő minden rubrikát 
teleírt - már egészen tréfára 
fordította a szót: 

- Ezek után szíveskedjék 
megmondani, fiatalasszony: 
hányszor csalta meg a férjét? 
- kérdezte nevetve. - Mert 
bizony ezt is be kell Írni. 

A menyecske elpirult ugyan 
a váratlan kérdéstől, de röpke 
gondolkodás után ismét hamar 
feltalálta magát, és mosolyogva 
azt válaszolta: 

- írja be a sok évi orszá¬ 
gos átlagot. 

A forint meg a csavar 

Borsos Árpád, az egykori 
Ganz-gyári lakatos, 1952 óta 
a Váci úti Csavarárugyár igaz¬ 
gatója. Amikor átvette az üzem 
irányítását, harcot indított a 
pazarlás, az anyag és a kész¬ 
áru gondatlan kezelése, pocsé¬ 
kolóéi ellen. Az eredményes 
küzdelmet sokféle módszerrel 
folytatta. 


Különösen szemlélteidnek bi¬ 
zonyult az a néhányszor alkal¬ 
mazott fogása, hogy elheverő, 
nagyobb és értékesebb csava¬ 
rok mellé odatett egy-egy fo¬ 
rintot - és olykor megleste a 
pénz sorsát. 

Egy alkalommal az egyik 
munkás véletlenül belerúgott 
az útján heverő csavarba, ame¬ 
lyen éppen rajt volt a forintos. 
Áz illető észrevéve a talált 
pénzt, szó nélkül lehajolt, és 


zsebre vágta. Ekkor megszólalt 
mögötte Borsos igazgató: 

- Halló, szaktárs! Az egy 
forintot felemelte, a két forin¬ 
tot meg otthagyja?! 

- Milyen kétforintost? - 
kérdezte meglepődve és zavar¬ 
tan a dolgozó. 

- Hát a csavart, amibe 
belerúgott, mert ha nem tud¬ 
ná, annak két forint az ér¬ 
téke ..: 


A filozófia 
mint só és olaj 

A Műszaki Egyetem gépész- 
mérnöki karának folyosóján 
néhány diák vitatkozott. Az 
egyik második évfolyamos azt 
firtatta: 

- Ugyan, minek tanulunk 
mi filozófiát? Ha érdekes is, 
mérnöknek még sincs erre 
szüksége. 

A többség vitába szállt vele. 
Egy arra járó tanársegéd - 
akit szintén bevontak a beszél¬ 
getésbe - a filozófiát védők 
támogatására elmondotta: 

- Deák Ferenc így véleke¬ 
dett: „A filozófia olyan, mint 
a só. A só ugyanis önmagában 
nem ennivaló, de minden ele¬ 
delben benne kell lennie." 

- Csakhogy a barátom sót- 
lan, liumortalan ember - szólt 
tréfálkozva a témához egy má¬ 
sik egyetemista, a filozófiát 
firtató diák évfolyamtársa. - 
ő ugyanis már most a „szak¬ 
barbár” cím komoly jelöltje, 
s ezért talán nem is fogja fel 
Deák Ferenc megállapításának 
a lényegét. 

- Hát akkor, hogy barátunk 
jobban megértse - vette át is¬ 
mét a szót a tanársegéd: - 
Deák nyomán talán úgy is 
mondhatnánk, hogy a filozófia 
olyan, mint az olaj. Az olaj 
ugyan önmagában nem gép, de 
az olaj szinte mindenféle gépe¬ 
zethez, motorhoz nélkülözhe¬ 
tetlen, igen sokszor mint hajtó¬ 
erő és mindig mint kenőanyag. 

Szenes Imre gyűjtése 

- Maguk, írók, el sem tudják képzelni, hogy milyen nehéz 
dolog valamit értelmesen megfogalmazni! - kiáltott fel Ka¬ 
bócza. Lajos, az Autóbuszüzem Irodalmi főosztályának segéd¬ 
fogalmazója, majd így folytatta: - Kétkötetes regényt Imi a 
nagynénikém is tud. Eposzt, ha vőlna időm, tucatjával dobnék 
Össze! De próbáljon megfogalmazni egy olyan rövid monda¬ 
tot, amelyet az autóbusz elülső ajtaja fölé helyeznénk, s ez 
a mondat azt fejezné ki, hogy az utas, ha le akar szállni, 
nyomja meg a megfelelő, e célra gyártott gombot, de ne túl¬ 
ságosan korán, ne is túlságosan későn, hanem valamivel a 
megálló előtt. Ha ugyanis túlságosan korán nyomják meg 
a gombot, akkor a vezetőnek a szemébe világít a kis vörös 
lámpa az orra előtt, s ez különösen este kellemetlen, egyéb¬ 
ként is sok áramot fogyaszt. Ha pedig túlságosan későn nyom¬ 
ják meg, a vezetőnek gyorsan kell fékeznie. Mindezt egy 
mondatban, mert nem kívánhatjuk a kedves utastól, hogy re¬ 
gényt olvasson az autóbuszon leszállás előtt. Ehhez sem ked¬ 
ve, sem ideje nincs. 

- Nos - folytatta a segédfogalmazó nekiláttunk a fogal¬ 
mazáshoz. A téma világos és mai, a terjedelem is adva van, 
most már csak a megfelelő szavakat kell megtalálni. Hát 
mondhatom, szörnyű volt. Először, hosszú hetek munkája ered¬ 
ményeként ezt sütöttük ki: 

Tessék gombnyomás útján jelezni a leszállási szán¬ 
dékot, nem sokkal a megálló előtt az ajtónyitás elő¬ 
segítése gyanánt. 

- Magunk is éreztük, hogy nem az igazi, valahogyán nem 
markolja meg a lényeget, s a formaszépség is sok kívánni¬ 
valót hagy maga után. Egy másik változat így festett: 

Szíveskedjék az itt látható gombot erősen meg¬ 
nyomni, egészen addig, amíg a srégen levő lámpa 
kigyúl, miáltal a vezető kinyitja az ajtót a leszállás 
könnyebb lebonyolítása érdekében. 

- Tárgyilagosan megállapítottuk, hogy ez még rosszabb. 
Volt egy harmadik megoldás is, az mindenre kiterjedt, de azt 
most nincs időm ismertetni. A kísérleteket bemutattuk az író- 
szövetségben, de ott azt a választ kaptuk, hogy egyik sem 
felel meg a közlekedési realizmus követelményeinek, s leg¬ 
jobb lesz pályázatot kiírni. 

Kabócza segcdfogalmazó ekkor egy hatalmas mappát vett 
elő. 

- Itt vannak a pályázatok. Úgyszólván az egesz világiro¬ 
dalmat bevontuk, és más közéleti személyiségeket is. ön 
mondja meg, hogy milyen eredménnyel. 

Lapozgatni kezdtem. Valóban a világ nagyjai - a kedvez¬ 
ményes autóbuszbérlet és a ioo forintos vásárlási utalvány el¬ 
nyerése reményében - küldték be pályamunkáikat. Érdemes 
ezek közül néhányat idézni. 


Az erélyes főtitkár 



- Ha meg tetszik engedni, alázatosan felhívom a figyelmét 
az ENSZ határozatára . . . 


CICERO 

Még meddig kell várnunk, ó utas, gombnyomásodra, 
hogy kinyílt ajtó könnyítse meg leszállásodat? 



GOETHE 


NELSON 


Nyomd, s nemsokára 
Leszállsz majd te is... 


Az Autóbuszüzem elvárja, hogy minden lesz állni kí¬ 
vánó utas nyomja meg a gombot a megálló előtti 


DESCARTES 


BERZSENYI 


Combot nyomok, tehát vagyok, majd nem vagyok 
a buszon. 


Romlásnak indult hajdan* erős utas. 
Nem látod, sofőr gombra miként figyel? 


NÉPKÖLTÉSZET 

Nyomd meg a gombot , 

Tudod, mit ígérek? 

Kinyitom az ajtót. 

Utas, Isten véledi 

MADÁCH 

Ember, nyomd, és bízva szállj le! 

ADY 

Meg-megnyomott gomb a megálló előtt. 
Ajtónyitáshoz csak ennyi erőt, 

S leszállhat az utas ... 

HOMÉROSZ 

Zengjed el, ó Múzsám, a leszállni kész leleményes 
Combnyomó hős utasod, ki előtt már nyílik az ajtó... 


Ezek csak a költők. Mint Kabócza segédfogalmazó elmond¬ 
ta, tárgyalásban álltak néhány színpadi szerzővel is. Az egyik 
írt is egy szép egyfelvonásost, amelynek három szereplője 
volt, egy utas, aki jelez, egy másik, aki erről megfeledkezik, 
s a vezető, aki ingadozik, s hol kinyitja az ajtót, hol nem. 
Egy regényíró trilógiában dolgozta fel a témát. A regény 
címe ez volt: „Az autóbusz utasai ." Az első rész címe: .. Ro¬ 
bog az autóbusz ." Második fész: „A megálló előtt." Harma¬ 
dik rész: „ ... és mégis nyílik az ajtó." 

Néhány mai költőt is felkértek, ezek közül az egyik hosszú 
poémát készített, de szimbolikusan dolgozta fel a témát, utas 
helyett egy skizofrén torreádort szerepeltetett, aki szerelmese 
varkocsával széthasította a Holdat. Ezt sem tudták használni, 
s végül az egyik motorszerelő kisfia fogalmazta meg a most 
forgalomban levő szöveget: „A megálló előtt tessék*jelezni, 
ha leszállni kíván." 

Tudják, hogy ez is távol áll még a tökéletestől, de hát csak 
az nem hibáz, aki nem fogalmaz, s az egész Autóbuszüzem 
bízik a magyar irodalom jövőjében. 

Feleki László 

Afrikai vadászfilm 


Kaján Tibor rajza 



négy darab fenntartott helyet! 


—» 

Vendégénekes 



Tisztelt Uram! 

Nem szokásom a hallgatózás, il¬ 
letlen dolognak tartottam mindig 
is, de vasárnap délben, a Rózsa¬ 
domb-étteremben akaratlanul el¬ 
lestem egy mondatát, amely azóta 
is szüntelen elmélkedésre késztet. 
Az önével szomszédos asztalnál, 
kerek háromnegyed órát várakoz¬ 
tam már a májgombóc levesre és 
a csemege sertéssültre, melyet 
szerény ünnepi ebédként óhajtot¬ 
tam elfogyasztani, ön barátaival 
együtt a feketénél tartott, amikor 
a kiszolgálás késedelmes voltát 
reklamáltam az egyik sötétkék 
ruhába öltözött főúrnál. Halkan 
és igen előzékenyen közölte velem 
a főúr, igazam van, de meg kell 
értenem, hogy nem kapnak elég 
felszolgálót, mert évekig elhanya¬ 
goltuk a pincérképzést. Ö úgy 
gondolta, hogy velem együtt ha¬ 
nyagolták el, és bár én percekig 
kutattam emlékezetemben, még¬ 
sem voltam képes felderíteni, 
hogy a pincérképzést valaha is 
rám bízták volna. Következéskép¬ 
pen el sem hanyagoltam] azt, és így 
felmentve érzem magam a fele¬ 
lősséget illetően, noha lelkiisme- 
retfurdalás gyötör, hogy jó állam¬ 
polgár módjára miért is nem kö¬ 
veteltem akkoriban minden ren¬ 
delkezésemre álló eszközzel a 
pincér utánképzés sürgős megol¬ 
dását. 

A szakszerű és kellemesnek 
ható, udvarias felvilágosítás után 
persze nem is reklamáltam to¬ 
vább. Üdítő italt kértem, mellette 
majd csak jobban telik az idő, de 
a már előbb is tapasztalt meg¬ 
nyerő modorban arról biztosítot¬ 
tak, hogy üdítő itallal nem 
tudnak kiszolgálni. Megteszi sze¬ 
rintük a jól bevált ásványvíz is, 
az ismert formás kis csatos üveg¬ 
ben. Megkérdezhettem volna: ta¬ 
lán azért nincs üdítő ital, mert 
rendelet van rá, hogy minden asz¬ 
talon legyen üdítő ital? — de nem 
kérdeztem semmit. Elképzeltem, 
hogy egy ilyen provokatív kér¬ 
désre az eddig dicséretes hangú 


főurat megfosztom majd legna¬ 
gyobb értékétől: a nyugalomtól. 

Türelmesen vártam hát, hiszen 
délutánonként olykor én is részt 
veszek a közlekedési csúcsforga¬ 
lomban és a Közért-bevásárlás¬ 
ban, amihez képest még ez az 
enyhén szólva vontatott éttermi 
kiszolgálás is valósággal üdítően 
hat, pláné, ha az embernek meg¬ 
magyarázzák az okát. Csendben 
ültem és büszkén, hogy jó állam¬ 
polgárhoz illőn megértem ventjég- 



látóiparunk nehézségeit. A csend 
sodorta felém azt a fentebb em¬ 
lített egyetlen mondatot, amellyel 
ön befejezte barátainak tartott 
egyébként halkszavú élménybe¬ 
számolóját. 

— Szinte hihetetlen — szólt ön 
a barátaihoz, magasabbra emelvén 
a hangját —, hogy ha az fember 
egy félórára kimegy a miniszté¬ 
riumból, mennyi rengeteg problé¬ 
mával találkozik. 

Barátai gúnyos megjegyzések¬ 
kel illették önt, amiből én köny- 
nyen levonhattam azt a követ¬ 
keztetést, hogy egyrészt bizonyá¬ 
ra az egyik minisztériumunkban 
dolgozik ön, és legalábbis főelő¬ 
adó, hacsak ennél is nem több, 
másrészt pedig igen ritkán hagy¬ 
ja ott az íróasztalát, még egy rö¬ 
vidke félórácskára is, nehogy vé¬ 
letlenül találkozzék a rengeteg 
problémával, amit a minisztérium 
falain kívül észlelhet, ön szerint 
tehát úgy áll a dolog, hogy ha az 
íróasztalnál ül — nincs problé¬ 
ma; ha kimegy a minisztérium¬ 
ból — van probléma! 

Kérdem: miért is menne ön ki 
a minisztériumból? 

Gerö Sándor rajza 


'a&v*z. 


Az Ifjú Tanítványnak sehogyan se 
ment a munka. Nem rímeltek a rí¬ 
mek, és nem hasonlítottak a hasonla¬ 
tok. Csak állt, álldogált kókadtan az 
ablak előtt, miközben a vékony üve¬ 
gen keresztül behallatszott a mada¬ 
rak csacsogó danája. De ezt is ha¬ 
misnak és elviselhetetlennek érezte, 
mint mindent mostanában itt a Föl¬ 
dön, amióta valahogy nem volt ked¬ 
ve írni. 

Hosszas töprengés után úgy dön¬ 
tött, hogy felkeresi a Mestert. 



A Mestert, ki fáklya és iránytű 
egy személyben, kinek eszmei em- 
lein nevelkedett, s aki szűkebb kör¬ 
ben egyszer már tehetséges fiatal 
izének titulálta, ö biztosan feleletet 
tud adni kínzó kétségeire. 

A Mester, szokásához híven, most 
is ott székelt a Sündisznó bárban, 
egy szimpla fekete és egy dupla sző¬ 
ke mellett. 

Az Ifjú Tanítvány először bocsána¬ 
tot, majd rögtön utána elnézést kért, 
s amikor mindkettőt hiánytalanul 
megkapta, ily szókra fakadt: 

— Áruld el nekem, ó, Mester, a re¬ 
mekműveid születésének titkát. Mi 
az a rejtélyes hatalom, mely varázs- 
erejű sorokba rendezi a kusza betű¬ 
ket. Mi az a sajátos lelki kényszer, 
amely szüntelen alkotásra ösztönöz? 

A Mester szemérmesen elmosolyo¬ 
dott: 


— Kell a pénz, fiam... 

Dalmáth Ferenc 



Az angol királyi pár indiai útját ve¬ 
gyes érzelmekkel kísérte az angol köz¬ 
vélemény. Különösen a felséges vadásza¬ 
tok keltettek felháborodást. Fülöp edin¬ 
burghi herceg, a királynő férje például 
egy kényelmesen berendezett magas emel¬ 
vényről egy anyatigrist ejtett el, miután 
a tigrist sok száz segéderő megfeszített 
munkájával hajszolták Fülöp puskacsöve 
elé. Az angol sajtó bőségesen foglalkozott 
ezekkel a múltszázadbeli szórakozások¬ 
kal. A konzervatív „Sunday Telegraph” 
például ezeket a figyelemre méltó soro¬ 
kat írta: 


„A brit népet mély érzelmi szálak fű¬ 
zik egyrészt a királyi családhoz, másrészt 
az állatokhoz. E két vonzalom között 
azonban súlyos konfliktus támad , ha az 
előbbi lövöldözni kezd az utóbbira .. 


A lap később annak a reményének ad 
kifejezést, hogy őfelségéik a jövőben 
nem taszítják népüket ilyen keserves di¬ 
lemmába. % 


„Művelt” ember Dél-Afrikában 



Aki a könyvet szereti, rossz ember nem lehet.:: 


Szaporulat 

Szűr-Szabó József rajza 

Í$Í$M furcsa doljrok 


ÉRDEKES KORMÁNYZÓJELÖLT 



Az Egyesült Államokban részleges kor¬ 
mányzóválasztásra készülődnek. Virginia 
államban valószínűleg több jelölt küzd 
majd egymással Az eddigiekhez hivata¬ 
losan csatlakozott egy bizonyos George 
Lincoln Rockwell nevű úriember, aki 
nyílt nácipárti programmal lép lel. Tárt¬ 
jának, a „Némzeti Szocialista Pártok Vi¬ 
lágszövetségének" levélpapírját horog¬ 
kereszt ékesíti. A bizottság azzal a ienn- 
költ indokolással iogadta el jelöltségét ; 
hogy az Egyesült Államokban demokrá¬ 
cia uralkodik. A hitlerista Rockwell való¬ 
ban maga is felmutat bizonyos demokra¬ 
tikus tulajdonságokat: névjegyén a Lin¬ 
coln keresztnevet is viseli. 

CSODÁLATOS TALÁLMÁNY 



Pompás felfedezésre jutott egy angol 
mérnök. Műanyagból tökéletes váltópénzt 
csinált. Találmányát bemutatta az angol 
Nemzeti Banknak, és azt nagyszerűnek 
találták. Úgy döntöttek, hogy egyelőre a 
brit államközösség valamelyik távoli or¬ 
szágában vezetik be próbaképpen az új, 
elnyűhetetlen, könnyű és egyszerűen le¬ 
mosható pénzdarabokat. 

Sok jó tulajdonságán kívül még egy 


hallatlan előnye van az új pénznek: nem 
hamisítható. Ugyanis az egyes pénzegy¬ 
ségek előállítása a többszörösébe kerül 
annak az értéknek, amelyet képvisel. 

SZEM?* v LE tnÁS EGY BIKÁRÓL 


Az amerikai Louisville-ben elsza¬ 
badult egy megvadult bika. A rend¬ 
őrség rádiófigyelmeztetésben közölte 
a lakossággal a nyugtalanító hírt, s 
„személyleírást” is adott a szöke¬ 
vényről: „Sötétbőrű és négy lába 
van.” 

A RITKA 

HÁZTARTÁSI ALKALMAZOTT 



Mindenütt van bejárónő- és ház¬ 
tartási alkalmazott-probléma. Egy 
John Durrant nevű norfolki angol 
úr hirdetés útján keresett háztartási 
alkalmazottat, s hirdetését ezzel a 
meglepő mondattal zárta: „Házasság 
lehetséges!” A hirdetésre jelentke¬ 
zett egy Martba Creek nevű leány. 
Mr. Durrant felvette, majd elvette 
a leányt. Sajnos, ilyen módon sem 
sikerült lekötnie a háztartási alkal¬ 
mazottat, mert Mrs. Durrant egy év 
múlva elvált tőle. 

VENDÉGKÖNYV 

Ünnepélyes külsőségek között avatták 
fel tegnap délelőtt io órakor a Haspók 
utcai „Jófalat” reprezentatív büfét. A be¬ 
járatnál elhelyezett „Tegye meg észrevé¬ 
teleit” című vendégkönyvben tíz óra tíz 
perckor már a következő bejegyzéseket 
olvashattam: 

Ideje volna már ezt az elhanyagolt 
vendéglátóipari üzemet tatarozni. 

Grácser Imre 

XXXXV. Kerületi Főközpont 

Remek dolog, hogy a büfé reggel hét¬ 
től este tizenegyig tart nyitva. Ez a dol¬ 
gozók igényeinek megfelel. 

Kis Fái 

Súlyos kifogásom, hogy a büfét nem 
éjjel tizenkettőtől reggel negyed hatig 
üzemeltetik. 

Gellei Zuárd 
éjjeliőr 

önhibáján kívül kopaszodó diétásnővér 
keresi negyvenes úriember ismeretségét, 
házasság céljából. 

„Hétkor ma várom 
a hideg pultnál” 

Én már megszoktam az enyhe gorom¬ 
baságot a kereskedelemben. A büfé ki¬ 
szolgálóinak udvariassága egy átkos, le¬ 
tűnt korszakra emlékeztet. 

Hovács Olivér 

Mindennel meg voltam elégedve. De 
miért nem árusítanak ebben a helyiségben 
chrómozott citerakulcsot?! Kénytelen va¬ 
gyok érte a XIV. kerületbe villamosozni. 

özv. Csihák Rezsőné 

Elhagyott a feleségem, osztályvezetőből 
visszaminősítettek adminisztrátorrá. Az itt 
fogyasztott „Niagara” puncsosszeletben 
azonban újra megtaláltam az élet értel¬ 
mét. 

Boróka Endre 

Én mindenekelőtt a „Jófalat” büfé rá¬ 
termett, szakszerű vezetését dicsérem 
meg. El vagyok ragadtatva. Nagyon gyak¬ 
ran fogok ide járni. 

Glazur Armand, 
a „Jófalat " büfé vezetője 

g. sz. 


Műtrágyázás 


Biztató ügyfelek 


Szegő Gizi rajza 



Kaján Tibor rajza 


- Ezt egyék a műverebek! 



















































Vígan dudál a portugál ? 

Hegedűs István rajza 

Nem kívánok hosszadalmasan mesélni 
olyan ismert dolgokról, aminőket az ókor 
történetírói jegyeztek fel a népszerű gö¬ 
rög bölcsről, Diogenészről. Hordóban, 
lakott, minden holmija egy bot, kenyér¬ 
zsák és ivópohár volt. 

Nos, Diogenész egy alkalommal, 
midőn kedvenc szokása szerint sétálga¬ 
tott, és a polgárokkal csevegett, megismer¬ 
kedett egy csinos kis görög nővel, ha jól 
tudom, Plantának hívták. Este már együtt 
mentek haza Diogenész hordójába. 

Másnap, midőn a filozófus délelőtti 
sétájából hazaérkezett. Plántát találta a 
hordónál. A hordó bejáratát kis függöny 
takarta el, s a hordón névtáblát talált, 
ezzel a felirattal: 


Diogenész 

Filozófus és gondolkodó 
Lelki tanácsadás: 
délután 4-től 6-ig 


Mindez természetesen Planta müve 
volt. - Te, Dió - mondta a meghökkent 
bölcsnek -, élhetetlen vagy. Majd én 
rendbe szedem a szénádat. 

Diogenész felvonta a vállát, bár nem 
tetszett neki a dolog. Délután a rendelési 
időben azután felkeresték néhányan, s a 
bölcs jól érezte magát, hiszen a szokásos 
csevegését folytathatta így is. Nem törő¬ 
dött azzal, hogy Planta a beszélgetésre 
jelentkezőktől egy-egy pénzdarabot kért. 

Este Planta költségvetést csinált. 

- Kimeszeljük ' a hordót - közölte 
Diogenésszel -, a hordó elé kell egy kis 
Zeusz-oltárt állítani, egy valamire való 
polgár háza elől nem hiányozhat a Zeusz- 
oltár. Elég jól fogsz te keresni. Dió - 
állapította meg elégedetten. 

Másnap egy fehér peplonnal tért haza. 
Az ő hajában szép új virágfüzér volt. 

- Adni kell a külsőségekre - mondta 
Diogenésznek. - Légy szíves, vedd le ezt 
az ócska köpenyt, és öltözz át, legalább 
a rendelési idő alatt. 

Két hét múlva, miután Planta egy sze¬ 
kér téglával jelent meg a hordó előtt, 
Diogenész fellázadt. 

- Házat pedig nem építünk! - kiál¬ 
totta Plantának. - Már egy egész csomó 


felesleges holmit vásároltál összevissza! 
És a rendeléseket beszüntetem! Egyre 
több lapos butaságot fecsegek összevissza, 
ez tovább így nem megy! 

- Lehet, hogy neked a gondolataid 
laposak, nekem viszont ez a hordó ala¬ 
csony! - kiáltotta Planta. - És vedd tu¬ 
domásul, hogy gyerekünk lesz! 

- A boldogság a mindentől való füg¬ 
getlenség! - akarta kiáltani Diogenész, 
de Planta a mellére bújt. - Ugye, bol¬ 
dog vagy. Dió? - suttogta, és a bölcs¬ 
nek torkán akadt a filozófia. 

A ház egyszerű volt, egy női és egy 
férfi lakrésszel. Planta egy fiatal kis rab¬ 
szolgalányt vásárolt a gyerek mellé, Dio¬ 
genész délelőttönként a gazdagabb pol¬ 
gárok házába járt, általában a feleségek¬ 


hez, lelki tanácsadásra. Karácsonyra egy 
kocsit kapott Nagy Sándortól, ettől fogva 
egy lépést sem tett gyalog. Ebben az idő¬ 
ben keveset gondolkodott már, egyedül 
egy vicclap számára írt időnként aforiz¬ 
mákat. m 

A hordót azonban Diogenész megtar¬ 
totta. A ház mögött, a kert széles tégla¬ 
fala mellett hevert a hordó. Ide mászott 
be néhanapján, ha erősebben elővette a 
lelkiismeretfurdalás. 

Somogyi Pál 



Javaslatunk gólképtelenség ellen 

Gerő Sándor rajza 

Egy kísérleti lakótelepen 

Toncz Tibor rajza 



- Hát igen, a spájz egy kicsit nagyra sikerült! 






















































Húsvéti autópark 


Kaján Tibor rajza 



Húsvét a keltető állomáson 


Szegő Gizi rajza 



- Sajnálom, Pista, már csak csibét tudok adni! 


Sivatagi délibáb húsvétkor 

Kaján Tibor rajza 




Valamelyik könyv előzetes ismer¬ 
tetésében olvastam, hogy a regény 
főhőse szerelmes a falu egyik leg¬ 
szebb leányába. Ez a mértéktartó, 
tárgyilagos, igazságos meghatározás 
azonnal alkotóan hatott képzelő 
erőmre. Már szemem előtt állt a le¬ 
gény, amint szerelmese előtt térdel, 
és lázasan suttogja neki: 

— Te vagy az egyik legszebb, leg¬ 
aranyosabb, legdrágább lény az egész 
világon. Az egyik leghevesebb érze¬ 
lem lángol a szívemben. 

Most már csak a kérdés, hogy 
a szóban forgó mű vajon az egyik 
legjobb regény-e. 



Két kartárs beszélget a villamo¬ 
son. Az egyik nagy titkot mond a 
másiknak. Az izgatottan kérdi: 

— És ezt te honnan tudod? 

— Miért ne tudnám? Hiszen szi¬ 
gorúan bizalmas! 



le elismeréssel, hogy a Meteorológiai 
Intézet ezúttal bosszút állt a hitet¬ 
leneken, a gúnyolódókon, a szkepti¬ 
kusokon. Hideg időt jósolt március 
19-re, vasárnapra, s valóban olyan 
hideg lett, hogy a gúnykacaj a lenge 
öltözetű kirándulók torkára fagyott. 
„Aki nem hisz, megfázik /” — hir¬ 
dethetné egy tábla a Meteorológiai 
Intézet székházán. 

f. L 

